qundao/data-zh-poetry huggingface dataset:
望仙吟二首送王鍊师入关·其二
作者：于慎行
朝代：明

玉女芙蓉接汉京，金人高掌露华清。茂陵松柏今零落，云里空闻卫叔卿。
望仙影岩
作者：于慎行
朝代：明

何劫飞来影，分明鹤上仙。侧身疑面壁，作礼似朝天。观化兴云雨，凭虚阅岁年。扶桑终日在，几见海成田。
望鹤
作者：于慎行
朝代：明

缥缈珠庭鹤，翻飞别禁林。初盘仙阙远，渐入海云深。忍负乘轩宠，应非避弋心。瑶台多旧侣，愁绝玉笙音。
望�山
作者：于慎行
朝代：明
体裁：七言律诗

美尽东南第一峰，神工削出玉芙蓉。天门阁道金银晃，王母瑶台紫翠封。雷雨千岩声自起，龙蛇万壑势相从。探奇忽动凭虚想，安得仙人九节筇。
木芙蓉
作者：于慎行
朝代：明

一本芙蓉树，三秋觅地栽。尚逢南客问，果向北亭开。色落仙人掌，香浮太乙杯。可怜霜夜月，华艳满池台。
朱光禄可大倚舟河上携公子过访对酒话别
作者：于慎行
朝代：明

兰桡几日倚江关，命驾相过水竹间。星聚陈荀聊对酒，春深黄绮暂还山。分携易下中年泪，落魄难销烈士颜。愁杀城南新柳色，依依青眼若为攀。
朱可大邀同冯太史饮摩诃庵南园步至钓鱼台夜眺还宿法藏精舍次日观慈寿浮图纪游四首 其一 南园
作者：于慎行
朝代：明

胜会开芳苑，春愁入远峰。壶觞连竹树，歌咏起鱼龙。花落空林雨，风传别院钟。淹留公子爱，移席转从容。
朱可大邀同冯太史饮摩诃庵南园步至钓鱼台夜眺还宿法藏精舍次日观慈寿浮图纪游四首 其三 法藏庵
作者：于慎行
朝代：明

何必耽丘壑，居然鹿苑栖。片云双树顶，孤月上方西。罢酒闻清梵，探诗见旧题。归依空品相，不省在招提。
朱可大邀同冯太史饮摩诃庵南园步至钓鱼台夜眺还宿法藏精舍次日观慈寿浮图纪游四首 其二 钓台
作者：于慎行
朝代：明

行歌随步远，已到水云天。夜色千峰月，湖光万顷烟。衔杯心跌宕，脱帽态蹁跹。醉眼迷归径，相看枕腹眠。
朱可大邀同冯太史饮摩诃庵南园步至钓鱼台夜眺还宿法藏精舍次日观慈寿浮图纪游四首 其四 慈寿寺阁
作者：于慎行
朝代：明

隔夜忘醒醉，穷游别起端。绀林重驻马，宝阁几凭阑。飞刹金银涌，回峰紫翠盘。皇都多钜丽，是处有奇观。
朱可大邀同冯太史饮摩诃庵南园步至钓鱼台夜眺还宿法藏精舍次日观慈寿浮图纪游四首·南园
作者：于慎行
朝代：明

胜会开芳苑，春愁入远峰。壶觞连竹树，歌咏起鱼龙。花落空林雨，风传别院钟。淹留公子爱，移席转从容。行歌随步远，已到水云天。夜色千峰月，湖光万顷烟。衔杯心跌宕，脱帽态蹁跹。醉眼迷归径，相看枕腹眠。何必耽丘壑，居然鹿苑栖。片云双树顶，孤月上方西。罢酒闻清梵，探诗见旧题。归依空品相，不省在招提。隔夜忘醒醉，穷游别起端。绀林重驻马，宝阁几凭阑。飞刹金银涌，回峰紫翠盘。皇都多钜丽，是处有奇观。
朱可大饮饯言别
作者：于慎行
朝代：明

秋歌一曲入清商，斗酒踟蹰夜未央。子舍应看云北向，征车却逐雁南翔。行藏自信心如水，离合相看鬓有霜。闻道尚方孤剑在，徵书早晚下明光。
朱大司空挽歌八首
作者：于慎行
朝代：明

有伟生民杰，鸿名日月光。三朝熙揆路，八座丽文昌。尚想玄圭锡，俄惊白璧藏。平生门下士，歌薤不成章。此日飙轮远，何年画阁开。勋猷金匮史，文赋柏梁才。故事传西省，遗恩照夜台。凄清华表月，不见鹤归来。再领河堤节，三行海国春。吏人虔俎豆，父老怆车尘。百折风云地，诸艰社稷身。祇今渠畔柳，游客亦沾巾。缅想三朝事，声华似梦中。职分虞百揆，爵视汉三公。忼慨回天力，酸辛盖世功。惟馀秋陇上，萧瑟白杨风。十载江皋卧，苍生望更频。如何三岛梦，忽断五湖春。南岳收真气，中朝失旧臣。尚方双赐履，犹觉上星辰。真宅归丹府，蓬壶第几城。化龙应是剑，跨鹤不闻笙。旧戟朱门列，新阡紫气萦。元公车服在，馀庆属玄成。传道松台路，玄冬蜃卫张。期门分羽骑，温室出黄肠。日月悬天藻，螭龙护帝章。从今鹑火次，夜夜有光芒。凄凉知已报，旧事总堪愁。问字春风馆，传经夜月楼。十年违撰屦，一夕叹藏舟。惟有延陵剑，堪悬宰树秋。
朱大司空挽歌八首·其一
作者：于慎行
朝代：明

有伟生民杰，鸿名日月光。三朝熙揆路，八座丽文昌。尚想玄圭锡，俄惊白璧藏。平生门下士，歌薤不成章。
朱大司空挽歌八首·其七
作者：于慎行
朝代：明

传道松台路，玄冬蜃卫张。期门分羽骑，温室出黄肠。日月悬天藻，螭龙护帝章。从今鹑火次，夜夜有光芒。
朱大司空挽歌八首·其三
作者：于慎行
朝代：明

再领河堤节，三行海国春。吏人虔俎豆，父老怆车尘。百折风云地，诸艰社稷身。祇今渠畔柳，游客亦沾巾。
朱大司空挽歌八首·其二
作者：于慎行
朝代：明

此日飙轮远，何年画阁开。勋猷金匮史，文赋柏梁才。故事传西省，遗恩照夜台。凄清华表月，不见鹤归来。
朱大司空挽歌八首·其五
作者：于慎行
朝代：明

十载江皋卧，苍生望更频。如何三岛梦，忽断五湖春。南岳收真气，中朝失旧臣。尚方双赐履，犹觉上星辰。
朱大司空挽歌八首·其八
作者：于慎行
朝代：明

凄凉知已报，旧事总堪愁。问字春风馆，传经夜月楼。十年违撰屦，一夕叹藏舟。惟有延陵剑，堪悬宰树秋。
朱大司空挽歌八首·其六
作者：于慎行
朝代：明

真宅归丹府，蓬壶第几城。化龙应是剑，跨鹤不闻笙。旧戟朱门列，新阡紫气萦。元公车服在，馀庆属玄成。
朱大司空挽歌八首·其四
作者：于慎行
朝代：明

缅想三朝事，声华似梦中。职分虞百揆，爵视汉三公。忼慨回天力，酸辛盖世功。惟馀秋陇上，萧瑟白杨风。
朱鹭篇
作者：于慎行
朝代：明

昆明池水金堤曲，朱鹭飞来春草绿。红楼紫殿度香风，片片丹霞水上宿。王孙苏合作弹丸，飞落碧空池水寒。网丝漠漠如烟织，敛翅裴回不可即。朱鹭朱鹭何纷纷，避人引子叫入云。刻画白头人不识，海边笑杀素衣群。
杂诗八首
作者：于慎行
朝代：明

蔚彼蒿下田，中有双黄爵。五步逢一饮，十步逢一啄。仰见鸿鹄游，六翮翔寥廓。岂不愿从之，道远将安托。天寒多野风，四面张罦络。苏合作弹丸，历历空中落。鼎俎苟不干，蒿下亦已乐。陟彼高台上，四顾临郊畿。下有清冷水，寒流日夜微。何来孤鸣雁，啸匹空中飞。天风一以厉，烈烈吹毛衣。稻粱既不慕，葭菼亦已稀。茫茫在中野，日暮将安归。我欲负尔去，惜哉羽翼违。长吟望云汉，祗使心劳悲。巫山不为高，湘水不为深。结交宁在广，所贵相知心。朝云既晻霭，暮雨复涔淫。顷刻更变化，安知阳与阴。交情苟如此，世轨良岖嵚。将邀羡门子，天路相追寻。北登辽阳城，顾望三韩道。大海何萧条，白骨横野草。下充蛟鱼食，上使乌鸢饱。伤哉十万师，大半涂肝脑。粟米量如沙，金帛积成岛。功名诚可为，封疆在自保。闭关谢远人，良图胡不考。所思在何许，在彼沅与湘。何以问遗之，解此双明珰。葺兰结菌桂，室宇何芬香。佳人殊不至，望望天南方。烟波弄白日，容与凌风翔。江空岁云晏，零露成朝霜。不忍弃所宝，且复自徬徨。端居有馀玩，思远徒劳伤。延陵有长剑，宝若千金璧。闭匣泣风雨，开匣干星日。骏马与名都，罗列终不易。服之适异土，见谓铅刀质。徐君亦何为，神襟独尔识。欲色在不言，心许成莫逆。如何历聘归，墓门已有棘。含意竟未伸，涕下空沾臆。宰木集晨风，可以悬三尺。寸心苟不渝，是物何足惜。驱马去郊原，弃置如遗迹。贤哉贵公子，交情固金石。咄彼市门徒，景行宜自惕。名都有士女，居在城南端。前庭树桐梓，后阁罗苕兰。齐纨为上襦，鲁缟为中单。援琴理清曲，惠声穆且閒。惜哉岁不与，憔悴空江湍。芳华一以谢，烈心不可干。蹇修为谁使，遗我双瑜环。朱衣从千骑，宁可一为欢。闻此窃自叹，立身诚独难。贵亦各有慕，贱亦各有安。岂伊霜雪质，能睎桃李颜。敛襟谢媒氏，自下重门关。神龙时未遇，蠖略蟠深渊。不有浮云藉，何由润八埏。鹍鹏随海运，一徙阴重玄。扶摇非有负，羽翮安能旋。远臣必有主，迩臣必有先。商君因景监，五羖介穆贤。内资富强业，外秉侯王权。功名岂不伟，烈士无称焉。行藏制在己，升沉制在天。寸尺既可枉，寻丈宁无愆。所以鲁连子，抗志青冥间。只矢三军解，单辞六国全。万钟苟不欲，屣脱如浮烟。谅哉天下士，畴克与比肩。
杂诗八首·其一
作者：于慎行
朝代：明

蔚彼蒿下田，中有双黄爵。五步逢一饮，十步逢一啄。仰见鸿鹄游，六翮翔寥廓。岂不愿从之，道远将安托。天寒多野风，四面张罦络。苏合作弹丸，历历空中落。鼎俎苟不干，蒿下亦已乐。
杂诗八首·其七
作者：于慎行
朝代：明

名都有士女，居在城南端。前庭树桐梓，后阁罗苕兰。齐纨为上襦，鲁缟为中单。援琴理清曲，惠声穆且閒。惜哉岁不与，憔悴空江湍。芳华一以谢，烈心不可干。蹇修为谁使，遗我双瑜环。朱衣从千骑，宁可一为欢。闻此窃自叹，立身诚独难。贵亦各有慕，贱亦各有安。岂伊霜雪质，能睎桃李颜。敛襟谢媒氏，自下重门关。
杂诗八首·其三
作者：于慎行
朝代：明

巫山不为高，湘水不为深。结交宁在广，所贵相知心。朝云既晻霭，暮雨复涔淫。顷刻更变化，安知阳与阴。交情苟如此，世轨良岖嵚。将邀羡门子，天路相追寻。
杂诗八首·其二
作者：于慎行
朝代：明

陟彼高台上，四顾临郊畿。下有清冷水，寒流日夜微。何来孤鸣雁，啸匹空中飞。天风一以厉，烈烈吹毛衣。稻粱既不慕，葭菼亦已稀。茫茫在中野，日暮将安归。我欲负尔去，惜哉羽翼违。长吟望云汉，祗使心劳悲。
杂诗八首·其五
作者：于慎行
朝代：明

所思在何许，在彼沅与湘。何以问遗之，解此双明珰。葺兰结菌桂，室宇何芬香。佳人殊不至，望望天南方。烟波弄白日，容与凌风翔。江空岁云晏，零露成朝霜。不忍弃所宝，且复自徬徨。端居有馀玩，思远徒劳伤。
杂诗八首·其八
作者：于慎行
朝代：明

神龙时未遇，蠖略蟠深渊。不有浮云藉，何由润八埏。鹍鹏随海运，一徙阴重玄。扶摇非有负，羽翮安能旋。远臣必有主，迩臣必有先。商君因景监，五羖介穆贤。内资富强业，外秉侯王权。功名岂不伟，烈士无称焉。行藏制在己，升沉制在天。寸尺既可枉，寻丈宁无愆。所以鲁连子，抗志青冥间。只矢三军解，单辞六国全。万钟苟不欲，屣脱如浮烟。谅哉天下士，畴克与比肩。
杂诗八首·其六
作者：于慎行
朝代：明

延陵有长剑，宝若千金璧。闭匣泣风雨，开匣干星日。骏马与名都，罗列终不易。服之适异土，见谓铅刀质。徐君亦何为，神襟独尔识。欲色在不言，心许成莫逆。如何历聘归，墓门已有棘。含意竟未伸，涕下空沾臆。宰木集晨风，可以悬三尺。寸心苟不渝，是物何足惜。驱马去郊原，弃置如遗迹。贤哉贵公子，交情固金石。咄彼市门徒，景行宜自惕。
杂诗八首·其四
作者：于慎行
朝代：明

北登辽阳城，顾望三韩道。大海何萧条，白骨横野草。下充蛟鱼食，上使乌鸢饱。伤哉十万师，大半涂肝脑。粟米量如沙，金帛积成岛。功名诚可为，封疆在自保。闭关谢远人，良图胡不考。
杜曲泉赠杜长君太学
作者：于慎行
朝代：明

十日临流几醉醒，又从杜曲俯清泠。参天翠树全成幄，夹路芳泉半似星。水色平侵春草绿，山光遥映暮云青。狂游无奈逢豪客，倒尽君家碧玉瓶。
杨柳青道中
作者：于慎行
朝代：明

鸣榔凌海月，捩舵破江烟。杨柳青垂驿，蘼芜绿刺船。笛声邀落日，席影挂长天。望望沧洲路，从兹遂渺然。
杯槃舞歌
作者：于慎行
朝代：明

吹鸾箫，考鼍鼓，四座停酌看槃舞。七槃宛转一匕举，左翻右覆势如取。九日落天星作雨，晦明灭没不可睹。观者叠迹色怖沮，跳丸弄剑安足数。夜长酒多弦管清，收槃按节作缓声。月高露下天宇平，向来巧拙虚无形。
枯鱼过河泣
作者：于慎行
朝代：明

福集岂无端，祸臻亮有由。枯鱼过河泣，悔从鲸鳄游。扬鬐出溟海，振翼徙炎洲。翻涛作风雨，喷浪成山丘。旁顾无陵鲤，鳣鲔安足俦。一朝宕海澨，潮落委遐陬。红肌试砧斧，白骨聚蚍蜉。横海既成观，盈尺亦满舟。回首羡鲂鱮，游戏清波流。慎旃远游子，濡足何所求。
查虞皋仪部道出济上遣书赐问赋答二首
作者：于慎行
朝代：明

别绪三秋迥，书来慰梦思。林中醒酒后，河畔倚舟时。雪静关山影，云生涧壑姿。岁寒无可赠，惟有折松枝。有怀江左彦，夙昔共兰襟。报国青萍器，承家玉树林。郎曹双管旧，禁漏五云深。无恙西山色，犹堪柱笏吟。
查虞皋仪部道出济上遣书赐问赋答二首·其一
作者：于慎行
朝代：明

别绪三秋迥，书来慰梦思。林中醒酒后，河畔倚舟时。雪静关山影，云生涧壑姿。岁寒无可赠，惟有折松枝。
查虞皋仪部道出济上遣书赐问赋答二首·其二
作者：于慎行
朝代：明

有怀江左彦，夙昔共兰襟。报国青萍器，承家玉树林。郎曹双管旧，禁漏五云深。无恙西山色，犹堪柱笏吟。
查虞皋文学自越中遣书相讯寄谢四首
作者：于慎行
朝代：明

春风曾泊孝廉船，握手相看各黯然。别后秋鸿江上去，一封来到海云边。晓月山城梦断时，六桥烟树不胜思。梅花忽送江南色，满目仙郎白玉枝。奕世才名珥汉貂，凌云綵笔起垂髫。即今过夏看行卷，犹带钱塘六月潮。绝代红颜众所降，休将春色怨秋江。若耶溪里分明见，一入吴宫自少双。
查虞皋文学自越中遣书相讯寄谢四首·其一
作者：于慎行
朝代：明

春风曾泊孝廉船，握手相看各黯然。别后秋鸿江上去，一封来到海云边。
查虞皋文学自越中遣书相讯寄谢四首·其三
作者：于慎行
朝代：明

奕世才名珥汉貂，凌云綵笔起垂髫。即今过夏看行卷，犹带钱塘六月潮。
查虞皋文学自越中遣书相讯寄谢四首·其二
作者：于慎行
朝代：明

晓月山城梦断时，六桥烟树不胜思。梅花忽送江南色，满目仙郎白玉枝。
查虞皋文学自越中遣书相讯寄谢四首·其四
作者：于慎行
朝代：明

绝代红颜众所降，休将春色怨秋江。若耶溪里分明见，一入吴宫自少双。
桃花岭图歌寿太宰杨梦山先生
作者：于慎行
朝代：明

长安三月烟如织，上苑桃花看不极。主人旧是武陵人，别有春林千树色。千树万树玉岭赊，烂漫风前十里花。细缬半含仙掌露，繁枝齐吐赤城霞。主人数椽筑洞口，手植城堤几十亩。笛里香分画阁梅，楼头艳拂金堤柳。花间漉酒醉朱颜，石几松床自闭关。不遣红尘来陌上，惟容流水到人间。只道林中聊可住，芳菲又满咸阳路。扫尽玄都观里泥，栽成濯锦江头树。还将幅素写花源，半染山光半水痕。拂拭自疑真境近，不知春色在公门。君不见度索山前花落晚，千年一结条支卵。东方先生太苦饥，啖馀半核如金椀。又不见仙人子晋遨五城，白鹤朝骖海上行。缑山瞥见花成雨，沈醉吹残月夜笙。主人亦住三山岛，瑶池仙种分来早。花开几度笙几曲，日上扶桑春未老。
桃花岭图歌寿太宰杨梦山先生
作者：于慎行
朝代：明
体裁：古风

长安三月烟如织，上苑桃花看不极。主人旧是武陵人，别有春林千树色。千树万树玉岭赊，烂漫风前十里花。细缬半含仙掌露，繁枝齐吐赤城霞。主人数椽筑洞口，手植城堤几十亩。笛里香分画阁梅，楼头艳拂金堤柳。花间漉酒醉朱颜，石几松床自闭关。不遣红尘来陌上，惟容流水到人间。只道林中聊可住，芳菲又满咸阳路。扫尽玄都观里泥，栽成濯锦江头树。还将幅素写花源，半染山光半水痕。拂拭自疑真境近，不知春色在公门。君不见度索山前花落晚，千年一结条支卵。东方先生太苦饥，啖馀半核如金碗。又不见仙人子晋遨五城，白鹤朝骖海上行。缑山瞥见花成雨，沈醉吹残月夜笙。主人亦住三山岛，瑶池仙种分来早。花开几度笙几曲，日上扶桑春未老。
梅花落
作者：于慎行
朝代：明

肠断金闺妇，愁生画阁梅。瑶华风里落，玉树雪前开。拂影侵罗袂，飘香上镜台。关河春色暮，鹤勒几时回。
梦笑
作者：于慎行
朝代：明

不知蝴蝶是庄周，开口蘧蘧笑未休。若使人生浑似梦，谁能更解许多愁。
楼居
作者：于慎行
朝代：明

楼居非有好，高枕自人间。夜色尊前月，春阴槛外山。目随归鸟尽，心与片云閒。未遣浮名累，虚称善闭关。
楼成
作者：于慎行
朝代：明

山居双屐不曾休，更为看山旋筑楼。倚槛时飞丹嶂雨，隔城常对白云秋。逃名自可成巢隐，纵目还堪作卧游。数卷残书一杯酒，此中合作小菟裘。
楼月
作者：于慎行
朝代：明

小楼凉不寐，白月静娟娟。半岭含秋气，千林灭晚烟。海边烽火动，塞上羽书传。此夜关山曲，寒光万里悬。
正月二日大雪
作者：于慎行
朝代：明

岁籥初更雪满天，知留灵瑞符新年。樽馀柏叶寒仍汎，笛入梅花调并传。六出休疑开腊后，三农犹喜降春前。只怜吹上双愁鬓，不逐东风散酒边。
正月四日香山寺阁同侯大将军送孙湛明侍御北上二首
作者：于慎行
朝代：明

宝阁高临不住天，霏微春色画阑前。孤城欲堕寒峰雨，野水犹凝远戍烟。上界香花开胜境，故园风物入新年。屠苏剩作东林饮，又送离歌到酒边。尊前山色碧氤氲，徙倚高台对落曛。阙下春归周柱史，亭边夜醉汉将军。丹霄法从多鹓侣，白社风流有鹿群。此别澄清应在念，螭头封事可相闻。
正月四日香山寺阁同侯大将军送孙湛明侍御北上二首·其一
作者：于慎行
朝代：明

宝阁高临不住天，霏微春色画阑前。孤城欲堕寒峰雨，野水犹凝远戍烟。上界香花开胜境，故园风物入新年。屠苏剩作东林饮，又送离歌到酒边。
正月四日香山寺阁同侯大将军送孙湛明侍御北上二首·其二
作者：于慎行
朝代：明

尊前山色碧氤氲，徙倚高台对落曛。阙下春归周柱史，亭边夜醉汉将军。丹霄法从多鹓侣，白社风流有鹿群。此别澄清应在念，螭头封事可相闻。
武城怀古
作者：于慎行
朝代：明

停桡齐赵路，河上见孤城。故国佳公子，高台亦已倾。川光孤屿敛，暝色片云生。呜咽清漳水，千秋恨未平。
武定侯墓歌
作者：于慎行
朝代：明

长安城西销客魂，故侯墓前双石门。空梁无风蟏蛸挂，高台不夜鼯鼠奔。行歌牧竖上陇首，守冢老兵眠树根。道傍徙倚长叹息，千古此意谁与论。当时贵宠真无匹，势倚青天回白日。骖乘亲陪别苑游，行香日侍斋宫直。元公铁券大国封，都护金章新样刻。玉鞭蹀躞内厩马，雕盘络绎尚方食。权相交驩亦扫门，彻侯受酒咸避席。此时意气薄青云，睇笑看人宠辱分。负郭园池田太尉，重城甲第霍将军。求仙偏访烧铅客，亡命多归带剑群。曲阁重楼春自驻，繁弦急管日初曛。自言富贵无销歇，争见桑田海亦竭。未央宫前请室开，咸阳道上车尘绝。閒门行马卧莓苔，旧馆罦罳藏雨雪。只今尺土闭空原，岁岁春啼杜宇血。吁嗟嗟世皇二宠倾朝廷，前有武定后咸宁。福过俱为万人指，法行再见七庙灵。人间荣悴咸可数，古来金谷与郿坞。前车已却后车驰，请君但看北邙土。
毗卢阁送可大南旋
作者：于慎行
朝代：明

梵阁俯珠林，龙宫岁月深。几人同啸咏，此日复登临。画栋含朝雨，青峰起暮阴。不堪欢会地，又怅别离心。
汎溪
作者：于慎行
朝代：明

一曲无多路，洄沿自觉长。近人堤柳细，隔水岸花香。放鹤遵莎径，观鱼坐石梁。不教渔父问，此地即沧浪。
江上曲
作者：于慎行
朝代：明

天津桥下杨花白，春风吹落东城陌。城乌啼罢燕燕飞，飘霜流雪何霏微。画堂窈窕连香阁，金屋春寒珠网薄。芙蓉羽帐粉色香，万年枝上初日长。可怜风吹过江去，相思望断江南树。
江南曲
作者：于慎行
朝代：明

萧萧烟雨秋江口，两岸青旗拂细柳。估客初回锦缆舟，妖姬正熟银槽酒。珠楼宛转画桥东，油壁轻舟绮绣中。桃叶江前对明月，莫愁湖上起西风。繁华莫唱江南曲，吴宫旧草茫茫绿。
江南曲
作者：于慎行
朝代：明

采采白蘋洲，兰桡忆远游。日悬云梦阔，天隔洞庭秋。风物三湘道，烟波万里愁。离居逢岁宴，掩涕倚重楼。
江南曲
作者：于慎行
朝代：明

金堤柳枝拂水黄。桃花如焚众草香。江南稚女歌春阳。歌春阳，气若兰。采江蓠，遗所欢。春江漠漠朝气深。丹霞紫露流满林。踟蹰解佩伤春心。伤春心，骋远目。望平皋，草空绿。
江南曲·其一
作者：于慎行
朝代：明

金堤柳枝拂水黄。桃花如焚众草香。江南稚女歌春阳。歌春阳，气若兰。采江蓠，遗所欢。
江南曲·其二
作者：于慎行
朝代：明

春江漠漠朝气深。丹霞紫露流满林。踟蹰解佩伤春心。伤春心，骋远目。望平皋，草空绿。
江右黄淮朐文学可大客也以书授其弟侄东游赋赠
作者：于慎行
朝代：明

南州有高士，邂逅见风流。雅醉荆卿酒，常随郭泰舟。穷经探鲁壁，作客佩吴钩。门下推师授，名成两夏侯。
河西务雨夜
作者：于慎行
朝代：明

归舟今信宿，犹倚潞河干。树色春汀暗，鸡声夜雨寒。孤帆灯际落，短剑酒中弹。明发乘流进，沧波正渺漫。
泉上
作者：于慎行
朝代：明

偶坐泉上石，暂与人境隔。天光涵清虚，水木有佳色。心对游鱼閒，目送孤云白。凉飙山际生，微雨天欲夕。
泉林歌
作者：于慎行
朝代：明

雷泽万顷波，澎渤如万马。陪尾镇之不得溢，酾为灵渎出其下。洞门喷薄泻飞泉，沸珠迸玉声潺湲。天山雪花四月落，片片吹上春衣寒。清流可漱复可枕，拍浮大白相对饮。潭中石子成五色，荧荧细濯巴江锦。行尽回溪地转偏，疑是镜湖春水旋。深林蔽亏不见日，但闻杂树多鸣蝉。树里泉声百道重，木根诘曲盘虬龙。解衣罗坐汎流羽，天光水色何溶溶。远峰隐见多明灭，残霞飞丹手可掇。此时林壑瞑色来，呼酒弹琴望云月。月上青山醉若何，临流垂手挹素波。且歌白石吟渌水，红尘万事空蹉跎。旭日高林送客子，清风四面松声起。市桥一出到人世，武陵桃花空流水。
泊潞河驿
作者：于慎行
朝代：明

行尽燕齐道，来从上国游。饱经湖上雨，寒泊驿边舟。朔气雄三辅，关门控九州。五陵十万户，夹岸起朱楼。
泰山天门禅堂逢傅柱史金沙赠别
作者：于慎行
朝代：明

含桃花欲落，山下遇君时。雨过空王殿，天晴岳帝祠。相看芳杜色，各有白云期。不似风尘路，偬偬叹别离。
泰山客馆送朱可大登岳
作者：于慎行
朝代：明

息驾泰山麓，何以慰所思。送君九节杖，拄上五松枝。涧底出云处，夜中观海时。同游不同醉，应忆旧题诗。
泰山对酒赠冯琢吾少宰
作者：于慎行
朝代：明

晨登泰山坂，四顾何茫茫。浮云蔽若木，旭日开扶桑。阴晴倏忽变，登顿多苍黄。长风四面至，烈烈吹我裳。客子驾言迈，行行陟帝乡。前有一尊酒，临此万仞冈。绸缪亦何念，展转不尽觞。结交眷金石，怅别怀参商。高举步万里，游目涉四荒。其雨怨杲日，若济思舟航。努力事明主，庶令泰道昌。
泰山绝顶对酒
作者：于慎行
朝代：明

茫茫今古事，欲问岱君灵。汉柏虚称观，秦松枉勒铭。此生游已倦，何地酒能醒。杖底千峰色，依然未了青。
泰山道中
作者：于慎行
朝代：明

地僻尘踪少，山深石路斜。雨中过佛院，云里见人家。雊雉飞春麦，啼莺绕落花。流亡今欲尽，几处有桑麻。
洛阳道
作者：于慎行
朝代：明

汉宫乌啼天欲晓，平明试马东城道。银鞍玉勒五花骢，十八承恩拜侍中。春寒花满披香殿，温室璇房夜开宴。呼卢一掷赐锦袍，百和轻烟经宿散。君不见咸阳三月花如雨，卷衣泪落秦宫女。
洛阳陌
作者：于慎行
朝代：明

东都佳丽地，共指斗鸡坊。挟弹妖童骑，当垆小妇妆。柳花金谷暗，槐影玉沟长。愁望飞尘起，骄騧赭汗香。
洪范池和韵
作者：于慎行
朝代：明

何地探灵境，仙泉旧有名。天光金镜冷，潭影玉壶清。溪鸟依人立，林蝉尽日鸣。鱼龙今寂寞，不畏夜珠惊。
济上对玉函山送子冲北上
作者：于慎行
朝代：明

万事悲欢可具陈，十年五醉济城春。居然华发生明镜，无恙青山对故人。老去交情堪自见，狂来酒态转相亲。路傍莫讶双龙剑，雌伏雄飞各有神。
浪迹
作者：于慎行
朝代：明

浪迹长安陌，修途日以难。河流谁谓广，海水自知寒。懒嫚存愚性，婆娑耻贵官。春深湖上雨，何处少渔竿。
淮南王
作者：于慎行
朝代：明

淮南王，慕灵仙，服食丹药求大年。重楼十二罗五城，玉童吹箫作凤鸣。左石室，右丹台。枕中鸿宝不可开，咸阳帝子非仙才。八公一去神鼎空，化为双白鹤飞云中。飞云中，游天际，鸡犬无声空城闭。茂陵神宫树成列，淮南丹灶狐兔穴。
渔阳老将行为郭总戎建安赋
作者：于慎行
朝代：明

渔阳老将名家子，少日趋庭弄文史。操觚屡试不见收，投笔悲歌辞故里。桂玉萧疏客帝城，游谈无术致公卿。烟尘正满渔阳道，挟筴还为塞上行。尔时戚侯镇北土，七校屯营开幕府。江南剑客拥辕门，若个骁雄健如虎。将军自臂六钧弓，玉帐分符细柳东。新降部落连青海，见筑亭台跨远空。蓟门论守不论战，十年左角无传箭。一朝碣石见桑田，台上黄金颜色变。归与弹铗罢登坛，手挽虹霓上钓竿。东征西讨年来事，笑踞松根白眼观。西京有班今有郭，文武声华何磊落。君家难弟定远兄，一片燕然铭再凿。闻君矍铄壮不如，八十欲近七十馀。还看世业青云远，尽出兰台旧著书。
游云台山
作者：于慎行
朝代：明

窈窕黄山路，秋云入几重。寒声泉上竹，古色寺前松。地隐秦时洞，天连月观峰。由来真迹秘，不许世人逢。
游仙词二首送聂鍊师
作者：于慎行
朝代：明

玉洞沈沈晓雾寒，鼎中绛露转金丹。黄庭阅罢心无事，閒数飞花落石坛。野鹤閒云自有家，万山深处住烟霞。无端出到人间世，落尽仙台白玉花。
游仙词二首送聂鍊师·其一
作者：于慎行
朝代：明

玉洞沈沈晓雾寒，鼎中绛露转金丹。黄庭阅罢心无事，閒数飞花落石坛。
游仙词二首送聂鍊师·其二
作者：于慎行
朝代：明

野鹤閒云自有家，万山深处住烟霞。无端出到人间世，落尽仙台白玉花。
游仙词四首赠三阳观昝云山道士
作者：于慎行
朝代：明

寰区不足步，聊作小游仙。牒秘丹缯字，山藏绿玉篇。石梁云外挂，瑶岛月中悬。欲问餐桃客，蓬莱更几千。五游凌碧落，彷佛见乘鸾。瑶水银为阙，蓬丘玉作坛。飞尘成大药，毁灶出神丹。旧遇华山博，曾将六箸看。由来称福地，自合有仙才。萧史吹笙下，栾巴噀酒回。云轩通紫阙，月宇逼丹台。谢手尘中客，年光漫自颓。辞家慕冲举，名岳且依栖。辽左迟归鹤，淮南见去鸡。玄霜堪入药，白石总如泥。试访清都宴，云门路欲迷。
游仙词四首赠三阳观昝云山道士·其一
作者：于慎行
朝代：明

寰区不足步，聊作小游仙。牒秘丹缯字，山藏绿玉篇。石梁云外挂，瑶岛月中悬。欲问餐桃客，蓬莱更几千。
游仙词四首赠三阳观昝云山道士·其三
作者：于慎行
朝代：明

由来称福地，自合有仙才。萧史吹笙下，栾巴噀酒回。云轩通紫阙，月宇逼丹台。谢手尘中客，年光漫自颓。
游仙词四首赠三阳观昝云山道士·其二
作者：于慎行
朝代：明

五游凌碧落，彷佛见乘鸾。瑶水银为阙，蓬丘玉作坛。飞尘成大药，毁灶出神丹。旧遇华山博，曾将六箸看。
游仙词四首赠三阳观昝云山道士·其四
作者：于慎行
朝代：明

辞家慕冲举，名岳且依栖。辽左迟归鹤，淮南见去鸡。玄霜堪入药，白石总如泥。试访清都宴，云门路欲迷。
游仙诗
作者：于慎行
朝代：明

姑射一何高，高高凌绛阙。上有两仙人，肌肤如玉雪。不笑亦不言，藐与世人绝。上谒逢真人，授我大药诀。服药一玉箱，辽然五情热。轻举步九霄，烟云忽若灭。大鸟止城门，安知是令威。徐市入东海，胡不采药归。三山空波涛，孰别是与非。大化自有运，寿命各有期。追念古贤圣，往往为土灰。汗漫不足道，六籍我所归。
游峄山还过鲁城西郭有怀中立王孙
作者：于慎行
朝代：明

二十年来感旧游，绿云遥见隔城楼。逢人恐识关门气，访客真成雪夜舟。鲁国山川空自赋，梁园松桂为谁秋。何时却有论文地，尊酒同销万斛愁。
游灵岩绝顶却望泰山玉皇观
作者：于慎行
朝代：明

珠林丹嶂倚秋曛，绝顶开尊俯雁群。万木寒飞金地雨，五峰晴幻紫霄云。上方台殿尊前涌，大国河山鸟外分。回首天门归指顾，玉皇曾授赤灵文。
游甘露寺绝顶望金焦二山作示邬汝翼陈从训
作者：于慎行
朝代：明

北固峰头醉倚阑，两山秋作画图看。海门对涌青霞阙，江面双浮碧玉盘。风静帆樯行树杪，天空楼阁出毫端。不堪作客逢摇落，二妙悲歌和更难。
游蜀山湖歌示任城王甥季辅
作者：于慎行
朝代：明

昔闻钜泽湖，漭沆三百里。自从中作宋公渠，两岸长虹夹汶济。我家湖北缆扁舟，住近沧浪不解游。王郎亦住湖南曲，携我来探水国秋。叩舷湖口渺然入，洲渚萦回望不极。荷芰残花棹底分，鸥凫乱影帆前失。波心宛在一丘悬，直上苍茫尽水天。万顷泓淳沈碧落，千林黯淡入寒烟。萧然似欲来风雨，感慨愁心吊千古。秦皇片石有孤峰，鲁国荒台无旧土。玉罂春酒欲尽无，沈醉烟波兴未孤。西风不过山阴道，枉向君王乞镜湖。
滁阳道中迟李棠轩年兄未至题书驿壁
作者：于慎行
朝代：明

江楼三日别，相逐不相逢。回首秋山路，寒云隔几峰。乡心朝见雁，行色夜闻钟。何地还杯酒，应寻放鹤踪。
漫题
作者：于慎行
朝代：明

安东通汉节，消息久茫茫。事异降疏勒，名殊受越裳。先朝多典故，属国有彝章。何太苍黄甚，为谋但可伤。
漷县道中
作者：于慎行
朝代：明

江草正萋萋，兰桡傍古堤。淡烟高树杪，斜日乱帆西。陇麦蒸云动，春鸠夹岸啼。连朝隔城市，疑入武陵溪。
潞河寄都下旧游
作者：于慎行
朝代：明

承恩霄汉苦思归，祗忆深山长蕨薇。去汉梁鸿藏姓字，还邛司马借恩辉。身轻已觉愁颜改，战胜应看病骨肥。回首金闺多旧好，别时情思各依依。
潞河舟中有怀可大时亦从江右北上
作者：于慎行
朝代：明

孤帆遥夜倚汀洲，却望天南忆旧游。越水吴山何处梦，楚江燕月此时舟。鸿声欲断三秋信，海色遥含两地愁。同去长安不同到，与谁先上酒家楼。
濮阳李鸿胪为大父北山先生求铭
作者：于慎行
朝代：明

名家阀阅未湮沦，绳武君今列从臣。司马正当求草日，杜陵犹有乞铭人。操觚雅解亲文史，委佩应堪侍禁宸。海内相逢多世旧，休将薄俗浪悲辛。
瀛海仙人歌为任丘刘翁双寿赋
作者：于慎行
朝代：明

君不见碣石高悬海上台，九河之水昆崙来。一入淮阳五百载，地灵犹向瀛州开。瀛州云气何超忽，北拱渔阳连汉阙。赤畿总号帝王州，瑶堂别有神仙窟。仙人碧发更方瞳，天姥霓衣出阆风。台上时骑双彩凤，垆边共跨两茅龙。当年自种蓝田璧，瑶草琳华堂下植。学士丝纶接上台，中丞节钺通南极。宁亲暂许帝师旋，几道封函降自天。上食分将仙禁酒，舞衣携得御炉烟。七十已稀况八九，如此齐眉古未有。蓬莱谩道枣如瓜，度索虚传桃似斗。嗟乎仙人谁与俦，瀛州平地是瀛洲。从今岁月真多少，海水还成浅碧流。
灵岩主僧邀游五峰亭遇雨即事
作者：于慎行
朝代：明

已成三日醉，更上五峰亭。岭外云犹碧，尊前雨半青。唯然南岳偈，莞尔北山铭。向夕传清梵，泠泠自可听。
灵岩禅室子冲兴甫夜饮大醉
作者：于慎行
朝代：明

对酒不能醉，明星已在天。放歌知爱客，纵饮是逃禅。世事惊心后，时才屈指边。乾坤吾党在，把臂意茫然。
灵岩竹房对雨
作者：于慎行
朝代：明

旧日题名处，山窗竹未残。重游春欲暮，复向雨中看。暝色来千嶂，寒声到万竿。应添禅悦味，新笋入盘餐。
灵岩送别琢吾
作者：于慎行
朝代：明

山馆夜不寐，起视明星微。北斗挂楹牖，天河垂欲晞。客行一何遽，申旦从此辞。十年聊一晤，此后长相思。斗酒不得醉，涕下沾裳衣。君如山上云，作雨弥天施。我如涧中石，抱此不化姿。浮沈各有以，本自相因依。寸心苟不渝，安在合与离。愿言保黄发，待子成功归。
炙兔行为于子冲赋
作者：于慎行
朝代：明

渔阳大使齐大侠，行边数奏甘泉捷。千金饱士士欲死，领向狐奴山下猎。黄榆九月号北风，双鞬怒马如盘空。弓影向天毛羽落，弦声撇地霜草红。绿眼健儿马前走，血悬两兔■贯首。传火无烦玉鼎调，擘肩未假鸾刀剖。鸱夷吐酒复不住，月氏漆器在左手。酒酣握槊还大叫，笑谓鲁生尔能否。沙头月出燕云黑，枕藉相看头不帻。平生肝胆向谁倾，说著世人双眼白。羽猎虚随卜祝群，词人亦自树功勋。试问陇西李都尉，雄材肯数霍将军。
焦山赠郭次父
作者：于慎行
朝代：明

千盘鸟道上珠林，萧瑟秋悲未可禁。江北江南烟树色，峰前峰后海潮音。孤标自擢芙蓉影，片石长飞鸑鷟阴。不向烟霞逢地主，古今隐迹迥难寻。
燕子矶歌呈李棠轩宫谕
作者：于慎行
朝代：明

大江西来万里白，建业青山两岸划。山根片石凿不断，斗入江流数千尺。我来扫石上高空，直蹑忽恍开鸿濛。回涛细齧鷟鸑岭，悬厓倒瞰鼋鼍宫。魂摇骨慄不得语，衔杯邈望蒹葭渚。萧萧木叶满江流，却是千帆万帆雨。雨馀返照江水红，赤城吐色江水中。须臾海月东山出，睡龙欲动金波溢。水晶为盘玉镜开，秋光寒泻玻瓈台。客怀跌宕不可奈，散发呼酒天风来。西望采石若可挈，长江之水亦应裂。君家供奉去几时，不见今时江上月。
燕歌行七解
作者：于慎行
朝代：明

西风烈烈霜满庭，天寒波深列宿明。孤堂四壁络纬鸣，念君远客忧思盈。日月相逐逝不停，百川东下如建瓴。谁能怀忧心不惊，抚时感事中怦怦。就枕假寐不能成，揽衣起步露沾缨。月出皎皎照前楹，群鸟栖树寒无声。孤鸿何为中夜征，踯躅四顾伤人情，尔胡不归独屏营。来日苦短去日长，四时代谢心茫茫。为客置酒临中堂，吴歈齐讴出东厢。引宫刻徵为乐方，悲音冽冽激中肠。劳心惆忉不可忘，西风吹衣天雨霜。列宿灿烂罗成行，双星明明在河梁。咫尺不语空相望，何为含忧令心伤。日出东南隅，照我邯郸宫。邯郸有好女，颜色靡春风。采蘩出城南，采桑出城东。黄金为长钩，桂枝为大笼。上襦绣鸳鸯，下裙绣芙蓉。肌肤宛如玉，善态不可穷。飞鸟见女来，厉翮凌高空。游鱼见女来，潜游深渊中。车人去其盖，舟人去其篷。少年满路傍，叹息忘所从。出西门，歌且行。今我不极乐，当欲何营。江河水，东下如建瓴。安能邑邑迫蹙，坐使华岁零。策骏马，驾高轩。召呼平生游，驰逐双阙间。薰以香自烧，膏以明自煎。鼎鼎百年内，胡为长不欢。谁见仙人安期生，骖驾白鹿游三山。谁见仙人安期生，骖驾白鹿游三山。四时相递代，日月如转丸。乘时修令名，毋为世所叹。何为侘傺长吁。但当饮旨酒，吹笙竽。二十为侍中郎，三十执金吾。四十虽不大贵，车马骎骎往来，公卿长者居。但当在五陵，陌上快独呼。鸡走狗被服襜褕。男儿堕地，横绝四海，皇皇日夜，心一何愚。畴昔相追随，斗酒从游盘。一日不相及，中道与君成间关。束发奉明主，忠诚夙所殚。上有公家三尺，下为众庶所观。彼美人子，何为营营，日夜诚足叹。门有车马客，驾言出汉关。顾念平生游，枉迹问考槃。倒屣出门迎，摄袂不及餐。坐客置斗酒，握手论辛酸。借问朝市中，荣枯多变迁。金张自赫奕，丁傅相扳援。新贵日更进，旧老日以残。浅水有迅波，浮云无定端。天时相代谢，世事诚艰难。送客闭我门，偃仰窃自欢。朝为山上云，暮为川上雨。变化在君心，然疑不得语。今日为牛女，明日为参商。参商不相待，安知秋夜长。素心一何愚，自谓与众殊。所贱菅与蒯，所贵玉与珠。白石何累累，流水何潺潺。水流石不转，人情中道还。
燕歌行七解 其七 白头吟
作者：于慎行
朝代：明

朝为山上云，暮为川上雨。变化在君心，然疑不得语。今日为牛女，明日为参商。参商不相待，安知秋夜长。素心一何愚，自谓与众殊。所贱菅与蒯，所贵玉与珠。白石何累累，流水何潺潺。水流石不转，人情中道还。
燕歌行七解 其三 陌上桑
作者：于慎行
朝代：明

日出东南隅，照我邯郸宫。邯郸有好女，颜色靡春风。采蘩出城南，采桑出城东。黄金为长钩，桂枝为大笼。上襦绣鸳鸯，下裙绣芙蓉。肌肤宛如玉，善态不可穷。飞鸟见女来，厉翮凌高空。游鱼见女来，潜游深渊中。车人去其盖，舟人去其篷。少年满路傍，叹息忘所从。
燕歌行七解 其五 艳歌何尝行
作者：于慎行
朝代：明

何为侘傺长吁。但当饮旨酒，吹笙竽。二十为侍中郎，三十执金吾。四十虽不大贵，车马骎骎往来，公卿长者居。但当在五陵，陌上快独呼。鸡走狗被服襜褕。男儿堕地，横绝四海，皇皇日夜，心一何愚。畴昔相追随，斗酒从游盘。一日不相及，中道与君成间关。束发奉明主，忠诚夙所殚。上有公家三尺，下为众庶所观。彼美人子，何为营营，日夜诚足叹。
燕歌行七解 其六 门有车马客行
作者：于慎行
朝代：明

门有车马客，驾言出汉关。顾念平生游，枉迹问考槃。倒屣出门迎，摄袂不及餐。坐客置斗酒，握手论辛酸。借问朝市中，荣枯多变迁。金张自赫奕，丁傅相扳援。新贵日更进，旧老日以残。浅水有迅波，浮云无定端。天时相代谢，世事诚艰难。送客闭我门，偃仰窃自欢。
燕歌行七解 其四 西门行
作者：于慎行
朝代：明

出西门，歌且行。今我不极乐，当欲何营。江河水，东下如建瓴。安能邑邑迫蹙，坐使华岁零。策骏马，驾高轩。召呼平生游，驰逐双阙间。薰以香自烧，膏以明自煎。鼎鼎百年内，胡为长不欢。谁见仙人安期生，骖驾白鹿游三山。谁见仙人安期生，骖驾白鹿游三山。四时相递代，日月如转丸。乘时修令名，毋为世所叹。
燕歌行七解 燕歌行六解 其二
作者：于慎行
朝代：明
体裁：乐府曲辞

来日苦短去日长，四时代谢心茫茫。为客置酒临中堂，吴歈齐讴出东厢。引宫刻徵为乐方，悲音冽冽激中肠。劳心惆忉不可忘，西风吹衣天雨霜。列宿灿烂罗成行，双星明明在河梁。咫尺不语空相望，何为含忧令心伤。
燕歌行七解·其一
作者：于慎行
朝代：明

西风烈烈霜满庭，天寒波深列宿明。孤堂四壁络纬鸣，念君远客忧思盈。日月相逐逝不停，百川东下如建瓴。谁能怀忧心不惊，抚时感事中怦怦。就枕假寐不能成，揽衣起步露沾缨。月出皎皎照前楹，群鸟栖树寒无声。孤鸿何为中夜征，踯躅四顾伤人情，尔胡不归独屏营。
牛山赠百岁僧二绝
作者：于慎行
朝代：明

百岁真僧住翠微，白毫光散六铢衣。逢迎犹自过山半，指点岩泉步似飞。匡床一钵饱胡麻，不记山中岁月赊。惟有少时松桂在，眼看落尽六朝花。
牛山赠百岁僧二绝·其一
作者：于慎行
朝代：明

百岁真僧住翠微，白毫光散六铢衣。逢迎犹自过山半，指点岩泉步似飞。
牛山赠百岁僧二绝·其二
作者：于慎行
朝代：明

匡床一钵饱胡麻，不记山中岁月赊。惟有少时松桂在，眼看落尽六朝花。
牛首东峰同诸君览眺
作者：于慎行
朝代：明

两峰原自对，万壑远相萦。地尽芙蓉阁，岩开薜荔屏。江光天际白，山色雨中青。不浅凭阑兴，吴歌倚醉听。
独漉篇
作者：于慎行
朝代：明

独漉独漉，山深水曲。水曲回桡，山深折轴。黄鹄高飞，横绝四极。欲往从之，恨无羽翼。转蓬离根，随风飞翻。游子不归，慆此华年。骐骥不驾，谁别逸足。璞石不分，谁知良玉。利剑在掌，可以割犀。全身忘国，安用臣为。龙欲上天，势须浮云。岂无蹇修，不可以群。
猎兔歌
作者：于慎行
朝代：明

南山猎兔如猎虎，万骑合围昼伐鼓。壮士齐关十石弧，王孙自拨千钧弩。兔走入窟窟草平，长林落日欢人声。铦戟利剑不得刺，汗流蹋足空屏营。君不见北山老翁手握矢，臂解一鹘狡兔死。
玉函山眺望
作者：于慎行
朝代：明

岱宗直北玉函开，海客乘春蹑屩来。绝壁松杉含宝相，中峰云气出香台。湖边万井烟光动，城上双河练影回。青鸟不归丹鹫远，仙踪佛地两徘徊。
王仁之明经北游过谒
作者：于慎行
朝代：明

常羡名家玉树林，空山何幸辱招寻。青箱尚记乌衣事，綵笔能飞白雪音。珠出梁园应照乘，车过单父试听琴。索居愧倒中郎屣，世旧相逢意自深。
王忠铭宗伯山房四咏 其一 文笔晴烟
作者：于慎行
朝代：明

文笔孤峰入紫霞，管城汤沐属谁家。炎风吹散江淹梦，洒作仙人掌上花。
王忠铭宗伯山房四咏 其三 石陇马鞭
作者：于慎行
朝代：明

石陇双峰控锦鞍，五花蹀躞驻云端。不禁更向吴门望，海色遥分练影寒。
王忠铭宗伯山房四咏 其二 金鸡春晓
作者：于慎行
朝代：明

彩霞为羽日为冠，啼破桃都五夜寒。似向蓬莱宫里见，春声晓殿簇鹓鸾。
王忠铭宗伯山房四咏 其四 桥头碧水
作者：于慎行
朝代：明

石桥流水拍长堤，半似苕溪半剡溪。一自主人题柱别，年年春色灞陵西。
王忠铭宗伯山房四咏·文笔晴烟
作者：于慎行
朝代：明

文笔孤峰入紫霞，管城汤沐属谁家。炎风吹散江淹梦，洒作仙人掌上花。彩霞为羽日为冠，啼破桃都五夜寒。似向蓬莱宫里见，春声晓殿簇鹓鸾。石陇双峰控锦鞍，五花蹀躞驻云端。不禁更向吴门望，海色遥分练影寒。石桥流水拍长堤，半似苕溪半剡溪。一自主人题柱别，年年春色灞陵西。
瑞谷谣为郡伯刘公赋
作者：于慎行
朝代：明

我服汶阳陇，穫彼麻与菽。道逢拾穗人，轩眉行鼓腹。问言何所钦，吾邦有仁牧。濊泽若雨旸，庶徵协寒燠。芃芃万宝登，穰穰三秋熟。旧闻嘉禾名，今见嘉禾蔟。一茎二三岐，多者至五六。异亩荐周塍，合颖标唐箓。惠露洒琼皋，条风披广麓。上充德政符，下锡氓庶福。不谓憔悴馀，欢声洽比屋。我闻三叹言，地宝一何渥。有渊不产珠，有田不产玉。固知圣后心，所贵惟民谷。愿以鲁史书，仰佐豳风祝。昊贶感皇仁，流膏丰海隩。
田父
作者：于慎行
朝代：明

欣承田父过，相对亦陶然。泥客携村酒，迎神醵社钱。禾麻新受雨，桑柘远成烟。解问兰台史，还书大有年。
田钟台殿读初春诣阙是秋即请告南旋寄此戏问
作者：于慎行
朝代：明

春深裁报谒彤扉，为底逢秋又拂衣。旧隐青山何处问，同游词客几人归。囊中大药还多少，天上浮云可是非。万里抟风应有待，且随阳雁往来飞。
甲午五月朱可大自江右来访相见喜极对酒放歌
作者：于慎行
朝代：明

别君春花落，思君春鸟啼。春风吹远梦，夜夜到湖西。只言尺素迷江树，不道隔年即相遇。元方执御季常随。德星应卜贤人聚。揽衣出迎雨满衣，秉烛相看暑气微。炎天命驾三千里，如此交情古亦稀。笑杀山阴一夜舟，笑杀平原十日酒。把杯脱帽双眼白，放歌大叫无不有。与君譬如双吴钩，神精会合自有由。兴君譬如双飞燕，差池羽翼时相见。莫将逐客当沈沦，自是江湖合有人。试观青海营中月，试望长安陌上尘。羡君红颜发盈帻，我已如霜镜中白。回头三五少年时，半百光阴如过客。赤绳系日那得还，长鲸吸海几时乾。灯前起舞劝君酒，何处含情可尽欢。
甲午除夕
作者：于慎行
朝代：明

孤怀此夜倍悽然，明日应过半百年。瞥眼声华杯酒外，惊心节序晓钟边。围炉对妇更残烛，帖胜呼儿觅綵笺。最是春游关意念，早时留取杖头钱。
病中乞归怀寄中立王孙
作者：于慎行
朝代：明

银榜仙宫桂满岩，何时雪夜挂孤帆。枕中鸿宝新来注，海上鱼书旧日缄。千里归心看短剑，百年病骨付长镵。王孙苑路今应近，芳草春风点碧衫。
病中朱廷平可大携谈易王生见过书怀
作者：于慎行
朝代：明

宣室情知久荷恩，旅愁无奈泥芳荪。十年玉署尘心冷，一片青山素业存。病里风云天北阙，春来花树鲁东门。欲知朝市浮沈理，季主长安好共论。
病中遣怀
作者：于慎行
朝代：明

三月孤斋斗帐寒，十旬休沐主恩宽。閒翻药裹呼儿晒，细检诗筒借客看。千里乡心芳草绿，一年春色杏花残。浮踪去住浑无赖，行路人间信是难。
病起从吴翁晋郭汝承游南溪亭上
作者：于慎行
朝代：明

甚小幽栖地，能令二妙从。文中吴季重，名下郭林宗。解发临高涧，浮杯望远峰。本因行药至，燕笑及闻钟。
癸酉春日閒居四首
作者：于慎行
朝代：明

孤踪一寄白云间，鹤渚兰汀梦亦閒。病起莺花怜故国，春来萝薜满青山。浮沈岁月空高枕，历落风尘且闭关。东望石闾仙气满，欲寻瑶草驻红颜。早岁承恩直汉宫，石渠仙署凤楼东。时沾赐酒传深禁，每听吹箫度远空。赤笔春裁三殿草，朱衣寒飐五桥风。只今卧病荒山里，满眼氤氲想像中。忆昨追随法从班，五更灯火叩重关。云开黻座双团扇，月出瑶阶万佩环。一自樵渔来海上，忽传弓剑落人间。江村风雨孤臣泪，清梦犹能识圣颜。牢落中原叹索居，长安朋旧渺愁予。池边倚马宫云近，台畔开尊苑月虚。别梦几看南渚雁，春风难觅汶阳鱼。幽栖祗自成疏懒，不是文园有著书。
癸酉春日閒居四首·其一
作者：于慎行
朝代：明

孤踪一寄白云间，鹤渚兰汀梦亦閒。病起莺花怜故国，春来萝薜满青山。浮沈岁月空高枕，历落风尘且闭关。东望石闾仙气满，欲寻瑶草驻红颜。
癸酉春日閒居四首·其三
作者：于慎行
朝代：明

忆昨追随法从班，五更灯火叩重关。云开黻座双团扇，月出瑶阶万佩环。一自樵渔来海上，忽传弓剑落人间。江村风雨孤臣泪，清梦犹能识圣颜。
癸酉春日閒居四首·其二
作者：于慎行
朝代：明

早岁承恩直汉宫，石渠仙署凤楼东。时沾赐酒传深禁，每听吹箫度远空。赤笔春裁三殿草，朱衣寒飐五桥风。只今卧病荒山里，满眼氤氲想像中。
癸酉春日閒居四首·其四
作者：于慎行
朝代：明

牢落中原叹索居，长安朋旧渺愁予。池边倚马宫云近，台畔开尊苑月虚。别梦几看南渚雁，春风难觅汶阳鱼。幽栖祗自成疏懒，不是文园有著书。
登华不注绝顶
作者：于慎行
朝代：明

齐都多名山，兹山独邈绝。中峰带湖水，华顶留寒雪。一枝玉芙蓉，翠黛若可掇。我来凌青冥，倚啸紫云裂。岚气互氤氲，波光半明灭。平野碧烟浮，长堤春树没。流览望扶桑，欲见蓬莱阙。云间逢真人，举手问宝诀。泠然紫芝想，了与红尘别。佳游难再得，梦想何可辍。
登双寺阁赠金陵怀上人
作者：于慎行
朝代：明

倚马东林访惠休，上方钟磬一登楼。千峰夕送花宫雨，万井凉生桂苑秋。地向红尘开净土，人皈白社结良游。不须却忆飘芦处，江北江南总帝州。
登峄山绝顶有怀贾大卿石葵
作者：于慎行
朝代：明

兹山一何高，岱宗青未极。峻削玉芙蓉，去天不盈尺。我来啸良偶，杖策探奇迹。窈窕寻幽壑，岖嵚扪绝壁。俛首瞰虹霓，四望寥天一。重阴万里生，游目忽不怿。睇彼东南陬，山川含奥邑。沧浪如衣带，半挂青岩色。中有素心人，寤歌方宴息。欲往一相觌，其如修路隔。据彼孤桐枝，临此万仞石。愿因天风吹，达我心相忆。曲终弦欲绝，抚琴长叹息。
登报恩寺浮屠览眺十韵
作者：于慎行
朝代：明

宝域横三界，璇标镇八溟。盘空依日月，飞磴蹑辰星。乍似攀仙掌，旋疑陟紫庭。五城秋雨霁，九市晚烟冥。远树层层白，连山面面青。昙花挥麈落，仙梵倚棂听。弥觉皇居丽，因知佛土灵。前朝流水尽，初地劫灰经。销歇悲人代，疏狂混醉醒。不愁天路近，风御自泠泠。
白将军歌为吉轩令君赋
作者：于慎行
朝代：明

君不见关西故将五陵豪，束发从军受六韬。莲花玉剑浮云骑，横击阴山塞月高。又不见五云楼阁春窈窕，射策彤庭海日晓。碧衣行尽长安陌，玉勒银鞍弄騕袅。君家甲第陇云东，文武家声霄汉通。已看彩凤鸣秦苑，早见仙凫出汉宫。三年试政齐城宰，万树名花何罨蔼。函关却望紫气深，姑射山中春未改。将军矍铄状如何，七十犹能击缶歌。廉颇善饭英风在，马援凭鞍壮志多。封侯万户吾何有，庭种芳兰门种柳。结束还徵侠少游，十千一醉新丰酒。齐城东去是三山，弱水蓬莱路不艰。郎君跪乞长生药，为驻仙人千岁颜。吾闻黄河东来三万里，横亘榆关天际起。将军世泽亦如此，累累肘后何足比。
白庄对雨
作者：于慎行
朝代：明

山楼三日雨，御祫不胜寒。积水深苔径，颓墙损药栏。牛羊邻巷狭，凫鹭野塘宽。想见清溪涨，应难著钓竿。
白沟河
作者：于慎行
朝代：明

西风吹易水，晓饭白沟河。猎骑平原浅，渔舟别渚多。地分燕赵敌，国蹙宋辽和。今日逢全盛，卢龙尚枕戈。
白纻舞歌晋体
作者：于慎行
朝代：明

兰膏明烛秋夜长，齐讴秦吹响洞房。二八徐舞为仙倡，纨袖拂面飞朝霜。游龙宛转双雁行，如却复进低且昂。朱唇妙响含宫商，凝娇流态不可详。弦悲管急欲断肠，人生百年如电光。春华未落秋风凉，盘中美酒琥珀香。凤腊麟脯充圆方，君今胡为不尽觞，生逢圣世乐且康。
白纻辞鲍照体
作者：于慎行
朝代：明

雕轩洞户组帐悬，垂珰结佩舞少年。凝眸欲笑却复前，鸣弦激管流芳烟。惊鸿乍散白鹄旋，如矜若怨姿变迁，低鬟拂袖私嫣然。月横星高四壁寒，秦筝激响赵瑟弹。满堂霜雪飞罗纨，含宫咀徵曲未阑。杳然流目意楚酸，春华委谢秋露漙，君今不采谁为欢。张曲筵，陈芳醑，月下妖童白纻舞。弦悲管促双袖举，桃花水边三月雨。吴宫乌啼明星微，西风拂幌木叶飞，堂上烛灭君宁归。
白纻辞鲍照体·其一
作者：于慎行
朝代：明

雕轩洞户组帐悬，垂珰结佩舞少年。凝眸欲笑却复前，鸣弦激管流芳烟。惊鸿乍散白鹄旋，如矜若怨姿变迁，低鬟拂袖私嫣然。
白纻辞鲍照体·其三
作者：于慎行
朝代：明

张曲筵，陈芳醑，月下妖童白纻舞。弦悲管促双袖举，桃花水边三月雨。吴宫乌啼明星微，西风拂幌木叶飞，堂上烛灭君宁归。
白纻辞鲍照体·其二
作者：于慎行
朝代：明

月横星高四壁寒，秦筝激响赵瑟弹。满堂霜雪飞罗纨，含宫咀徵曲未阑。杳然流目意楚酸，春华委谢秋露漙，君今不采谁为欢。
白马篇送可大
作者：于慎行
朝代：明

白马黄金羁，蹀躞沟水头。君今且莫去，为我暂淹留。昔我束发年，与子同出入。幸承明主恩，并列金闺籍。行彼长安途，宛如双飞翼。自谓连行两不离，岂知一旦成分析。我栖东海岸，君去洛阳游。天津桥下水，不尽古今愁。陆机名高翻见妒，贾生胡遭绛灌仇。人心对面如山海，世情交道何悠悠。丈夫得意自有数，岂能与蜉蝣翠羽楚楚争春秋。为君笑尽一杯酒，弹剑悲歌醉未休。
相工刘鹏北上过谒书示二首
作者：于慎行
朝代：明

战胜年来久杜机，忽逢游客叩荆扉。龙钟此日无他问，只比归时可较肥。箬笠渔竿一鲁狂，不烦姑布再平章。君眸纵似青铜镜，那摘星星两鬓霜。
相工刘鹏北上过谒书示二首·其一
作者：于慎行
朝代：明

战胜年来久杜机，忽逢游客叩荆扉。龙钟此日无他问，只比归时可较肥。
相工刘鹏北上过谒书示二首·其二
作者：于慎行
朝代：明

箬笠渔竿一鲁狂，不烦姑布再平章。君眸纵似青铜镜，那摘星星两鬓霜。
相逢行
作者：于慎行
朝代：明

相彼双阙间，车马夜行游。相逢问君家，君家南陌头。黄金为门枢，碧玉疏高楼。中庭垂珠树，灵鸟翔庭陬。长子侍中郎，中子大长秋。小子胜揖拜，赐爵关内侯。五日一洗沐，宾客满道周。通名不敢进，雨汗交横流。置酒高堂上，歌舞无时休。越姬调鸣瑟，赵女弹箜篌。一酌山岳寿，再酌江海酬。行乐未及终，年岁忽已遒。日匿西崦嵫，月出咸池隅。日月有亏盈，荣华能久留。所以古贤圣，视若烟云浮。
真空寺留别冯葛诸丈
作者：于慎行
朝代：明

萧疏菀柳寺门前，别色相看一黯然。十月繁霜凋客鬓，重城残雨上离筵。心同张翰思吴日，事异梁鸿去汉年。别后云山未相间，尺书犹有雁南旋。
短歌行
作者：于慎行
朝代：明

对酒当歌，朱颜未酡。日月其除，不乐奈何。周道茫茫，辟如羊肠。葆身藏名，唯有醉乡。阴木贞心，烈士苦颜。微子之故，胡为永叹。海水知寒，山石知雨。忧来攻中，谁当告语。河之悠悠，欲济无梁。率彼旷野，霜露沾裳。斮桂为橑，葺兰为宇。美人不来，吾谁与处。
石介峰囧卿邀饮丰乐亭
作者：于慎行
朝代：明

湖上青山俯郡城，孤亭无改昔贤名。杯衔落照千林影，槛倚长天一雁声。寒雨自怜征路远，重关谁识战场平。恭瞻圣祖飞龙地，紫气盘回接旧京。
石楼新雨
作者：于慎行
朝代：明

谷城峰下晚霞沉，黄石楼头暮雨深。正见氤氲生远岫，旋看飒沓满平林。朝廷可下捐珠诏，田野空为种豆吟。纵获西成民已困，只应重雨栎阳金。
石楼独坐效长庆体
作者：于慎行
朝代：明

燕坐危楼日影迟，田家幽事亦多岐。因防过水移门径，为碍看山剪树枝。地简将迎全罢酒，人无酬倡少裁诗。年荒正恐烽烟起，怅念园葵系所思。
石窦泉
作者：于慎行
朝代：明

石窦泉异哉，此窍何年凿。湓流鸣地底，砅岩成大壑。骇浪悬且腾，惊湍飞复薄。歘如玉壶倒，靃似春雷跃。片片广陵涛，洒作霜天鹤。增浇旋石濑，猗靡龙鳞络。淈汩入回渊，欲去复疑却。孟公酷好奇，取瓢承濆瀑。我亦一俯首，慡然心魄愕。四月衣袂寒，共谓秋霜落。嗟哉造化工，于此固橐籥。
石门道中
作者：于慎行
朝代：明

风雨石门道，凄凄衣袖单。人家烟树隔，山径草花寒。萧索前朝寺，荒芜何代坛。十年来往路，立马一长叹。
碧玉歌
作者：于慎行
朝代：明

碧玉好颜色，故是小家女。笑倚金绣屏，不解挑郎语。碧玉十五馀，丝发不及肩。理妆背面立，宛转得郎怜。
碧玉歌·其一
作者：于慎行
朝代：明

碧玉好颜色，故是小家女。笑倚金绣屏，不解挑郎语。
碧玉歌·其二
作者：于慎行
朝代：明

碧玉十五馀，丝发不及肩。理妆背面立，宛转得郎怜。
祠部李修吾驾部倪雨田虞部黄澹庵邀登牛首
作者：于慎行
朝代：明

山盘曲径万松寒，转尽仙梯一倚阑。双阙馀霞江上落，千峰疏雨座中看。风飘上界钟声远，日冷前朝木叶丹。幸从仙郎分胜赏，欲携秋色入长安。
禁中春雪
作者：于慎行
朝代：明

五陵芳草欲成丛，雨雪依然满汉宫。万里关河销紫塞，九天楼阁冷瑶空。西山月出宁知晓，上苑花飞不待风。徙倚铜龙正愁思，阳春一曲赋难工。
秋夜
作者：于慎行
朝代：明

虚阁夜沉沉，秋声在树林。山中猿鹤梦，客里岁年心。露下莲塘冷，萤流薜幌深。坐来销万籁，隐几自成吟。
秋怀四首
作者：于慎行
朝代：明

露下天空木叶流，满怀萧瑟一登楼。江湖雁影催乡梦，城阙砧声起暮愁。万里风尘燕塞远，千门云月汉宫秋。红颜华发悲生事，金爵铜驼感壮游。极目高空一雁翔，十年萍迹滞天方。芙蓉晓露愁边白，薜荔秋山梦里苍。病似相如聊著赋，鬓如潘岳尚为郎。凭阑此际浑无赖，日晚寒生画角霜。风入疏林月半横，秋声一夜壮心惊。柴桑故自饶归兴，中散由来少宦情。名利百年身易老，文章千古事难成。恩深未报惭明主，苦忆深山桂树生。旧隐林皋几放歌，蓬玄西洞长烟萝。清溪日落鱼梁出，翠嶂天长鸟道过。醉里白云挥袖满，秋来明月倚阑多。不辞便作风尘客，鹤怨猿惊可奈何。
秋怀四首·其一
作者：于慎行
朝代：明

露下天空木叶流，满怀萧瑟一登楼。江湖雁影催乡梦，城阙砧声起暮愁。万里风尘燕塞远，千门云月汉宫秋。红颜华发悲生事，金爵铜驼感壮游。
秋怀四首·其三
作者：于慎行
朝代：明

风入疏林月半横，秋声一夜壮心惊。柴桑故自饶归兴，中散由来少宦情。名利百年身易老，文章千古事难成。恩深未报惭明主，苦忆深山桂树生。
秋怀四首·其二
作者：于慎行
朝代：明

极目高空一雁翔，十年萍迹滞天方。芙蓉晓露愁边白，薜荔秋山梦里苍。病似相如聊著赋，鬓如潘岳尚为郎。凭阑此际浑无赖，日晚寒生画角霜。
秋怀四首·其四
作者：于慎行
朝代：明

旧隐林皋几放歌，蓬玄西洞长烟萝。清溪日落鱼梁出，翠嶂天长鸟道过。醉里白云挥袖满，秋来明月倚阑多。不辞便作风尘客，鹤怨猿惊可奈何。
秋日书怀奉寄二兄
作者：于慎行
朝代：明

避世年来华发侵，秋情旅思两萧森。虚谈仗马当时事，实负冥鸿万里心。客里常思陶令酒，愁边几作越人吟。天涯兄弟长相忆，明日青山是旧林。
秋日亭山周师招饮黄石山顶
作者：于慎行
朝代：明

岧峣片石枕双流，载酒登临欲暮秋。万古长留高士传，一编曾启帝师筹。川原回合浮佳气，烟树微茫结远愁。亦有受书年少客，白头今伴赤松游。
秋日从诸亲友饮城南溪上遇雨呈亭山周师二首
作者：于慎行
朝代：明

雨后南溪水，新添几尺流。壶觞陪父老，笑语到林邱。扫石聊施簟，烹鱼旋摘钩。酒阑更坐起，随意看凫鸥。阔略师生礼，相将把钓竿。青山閒共适，白发醉同欢。雨色尊前近，滩声树杪寒。踏泥连骑缓，归路不知难。
秋日从诸亲友饮城南溪上遇雨呈亭山周师二首·其一
作者：于慎行
朝代：明

雨后南溪水，新添几尺流。壶觞陪父老，笑语到林邱。扫石聊施簟，烹鱼旋摘钩。酒阑更坐起，随意看凫鸥。
秋日从诸亲友饮城南溪上遇雨呈亭山周师二首·其二
作者：于慎行
朝代：明

阔略师生礼，相将把钓竿。青山閒共适，白发醉同欢。雨色尊前近，滩声树杪寒。踏泥连骑缓，归路不知难。
秋日偕亭山先生暨诸亲友饮城南寺山石上
作者：于慎行
朝代：明

南溪不到已经年，溪上高丘坐渺然。日夕千峰悬片雨，城秋万木起寒烟。人归洛社真堪隐，地入桃源自是仙。眼底旧游浑欲尽，当歌莫惜酒如泉。
秋日南溪閒眺得李宗伯丈书
作者：于慎行
朝代：明

溪阁非无事，秋清日转长。扫花安鹿砦，帖石补鱼梁。高树留新雨，平波澹夕阳。远书何意至，三读素心伤。
秋日同朱令君泛舟西汀二首
作者：于慎行
朝代：明

旧向沧洲隐，今陪茂宰游。笛声催画鹢，帆影挂浮鸥。酒对青山暮，歌翻白苧秋。花源多少路，随处有渔舟。荡漾千峰色，轻舠入翠微。凫迎仙令舄，鸥拂野人衣。岸柳晴犹湿，江云冷不飞。天风乘醉起，吹送月中归。
秋日同朱令君泛舟西汀二首·其一
作者：于慎行
朝代：明

旧向沧洲隐，今陪茂宰游。笛声催画鹢，帆影挂浮鸥。酒对青山暮，歌翻白苧秋。花源多少路，随处有渔舟。
秋日同朱令君泛舟西汀二首·其二
作者：于慎行
朝代：明

荡漾千峰色，轻舠入翠微。凫迎仙令舄，鸥拂野人衣。岸柳晴犹湿，江云冷不飞。天风乘醉起，吹送月中归。
秋日同馆中诸丈饮谢都尉林亭
作者：于慎行
朝代：明

蓟苑秋高望不穷，主家台榭苑墙东。凭阑暝入千峰雨，对酒寒生万木风。画角声残龙塞远，玉箫曲断凤楼空。先朝邸第多零落，鲁馆依然气色中。
秋日寄侯少泉参戎黔中二首
作者：于慎行
朝代：明

万里天南极，将军尚枕戈。一醒燕市酒，五见洞庭波。雾急鸢常堕，江深雁不过。东山栖隐地，何日共烟萝。自尔乌蛮去，寒花几度开。萍踪儿女大，华发岁时催。别梦随关月，离愁落陇梅。年年秋色里，一见尺书来。
秋日寄侯少泉参戎黔中二首·其一
作者：于慎行
朝代：明

万里天南极，将军尚枕戈。一醒燕市酒，五见洞庭波。雾急鸢常堕，江深雁不过。东山栖隐地，何日共烟萝。
秋日寄侯少泉参戎黔中二首·其二
作者：于慎行
朝代：明

自尔乌蛮去，寒花几度开。萍踪儿女大，华发岁时催。别梦随关月，离愁落陇梅。年年秋色里，一见尺书来。
秋日寄邹南皋吏部
作者：于慎行
朝代：明

美人南国渺，江上有枫林。道为谈天重，名因避地深。十年曾酒会，千里片鸿音。念尔关隆替，能忘报国心。
秋日有怀伯仲两兄
作者：于慎行
朝代：明

一雁横空玉塞寒，疏星淡月倚楼看。乡山有梦秋先到，京洛无心兴已阑。多病长卿聊罢酒，长贫仲子未弹冠。鸰原别恨年年剧，无那浮踪去住难。
秋日有怀朱长君可大
作者：于慎行
朝代：明

谈经几日别东州，回首谁登济上楼。素月芳尊成远梦，长天极浦足离愁。书传蓟北霜鸣远，人在漳南玉露秋。一水蒹葭江口路，何时却见北来舟。
秋日有怀贾德修谏议朱可大文学
作者：于慎行
朝代：明

裋褐论交岁几更，寥寥双眼为谁明。五云公子才无敌，三省仙郎谏有声。南国久疏鸿雁字，东山同系薜萝情。衡门两度经秋草，华月空梁梦不成。
秋日荅常心吾中丞寄问二首
作者：于慎行
朝代：明

别后渺愁予，秋来得报书。未过衡渚雁，早下武昌鱼。天地方多难，江湖有索居。间踪休更问，头白侣樵渔。何地容高隐，江楼万竹青。晓猿谙报客，夜鹤解听经。天迥悬卿月，山深阅岁星。会传宣室召，莫勒草堂铭。
秋日荅常心吾中丞寄问二首·其一
作者：于慎行
朝代：明

别后渺愁予，秋来得报书。未过衡渚雁，早下武昌鱼。天地方多难，江湖有索居。间踪休更问，头白侣樵渔。
秋日荅常心吾中丞寄问二首·其二
作者：于慎行
朝代：明

何地容高隐，江楼万竹青。晓猿谙报客，夜鹤解听经。天迥悬卿月，山深阅岁星。会传宣室召，莫勒草堂铭。
秋日荅李本宁太史秦中四首
作者：于慎行
朝代：明

西风萧索五城秋，望断秦关感旧游。一自宫砖虚日影，至今仙署想风流。鸿归上苑书重到，月落枫林梦亦愁。闻道龙门连太华，何人得并李膺舟。斗畔何年少岁星，搴帷聊复试传经。关门气自车边紫，太乙藜从阁上青。忽见双鱼传札素，疑闻三鳣落阶庭。不知玉女峰头座，可许生徒隔帐听。憭慄霜天万木声，愁看落叶太纵横。青山已自盈秋色，白眼从来冷世情。经术但传秦博士，疏狂莫笑鲁儒生。加餐郑重劳相念，祗有庭兰梦未成。千里离愁郁不开，故人佳句傍谁裁。秦台凤女箫三弄，汉苑仙人露一杯。岁月吾甘梅尉隐，乾坤尔自贾生才。春来若有书相问，尺素应知海上回。
秋日荅李本宁太史秦中四首·其一
作者：于慎行
朝代：明

西风萧索五城秋，望断秦关感旧游。一自宫砖虚日影，至今仙署想风流。鸿归上苑书重到，月落枫林梦亦愁。闻道龙门连太华，何人得并李膺舟。
秋日荅李本宁太史秦中四首·其三
作者：于慎行
朝代：明

憭慄霜天万木声，愁看落叶太纵横。青山已自盈秋色，白眼从来冷世情。经术但传秦博士，疏狂莫笑鲁儒生。加餐郑重劳相念，祗有庭兰梦未成。
秋日荅李本宁太史秦中四首·其二
作者：于慎行
朝代：明

斗畔何年少岁星，搴帷聊复试传经。关门气自车边紫，太乙藜从阁上青。忽见双鱼传札素，疑闻三鳣落阶庭。不知玉女峰头座，可许生徒隔帐听。
秋日荅李本宁太史秦中四首·其四
作者：于慎行
朝代：明

千里离愁郁不开，故人佳句傍谁裁。秦台凤女箫三弄，汉苑仙人露一杯。岁月吾甘梅尉隐，乾坤尔自贾生才。春来若有书相问，尺素应知海上回。
秋日送可大南旋
作者：于慎行
朝代：明

万里过从乐未休，花时胡不少淹留。东篱晓色方含雨，上苑天香欲报秋。岳畔携将三秀草，湖边归去一扁舟。豫愁明夜思君处，别酒初醒月满楼。
秋日酬寄周二鲁符卿
作者：于慎行
朝代：明

万里秋江入画图，望中人已北归无。十年海畔烟波迥，一疏朝端日月孤。国论当时频倚借，民生何计许昭苏。只求且漏渔竿税，着得扁舟在镜湖。
秋日閒居有怀黄大宗伯
作者：于慎行
朝代：明

万里温陵道，含情忆旧游。梦迷明月夜，人老白蘋秋。海阔休看雁，山深自倚楼。何时江路柳，重见木兰舟。
秋日龙华寺小坐
作者：于慎行
朝代：明

苑西桥畔古祗林，满院松杉昼郁森。山色平连三殿影，湖光曲抱五城阴。尊前细雨飘仙梵，槛外凉风急暮砧。宴坐不知清昼永，一函经咒对沈吟。
秦淮
作者：于慎行
朝代：明

秋月秦淮岸，江声转画桥。市楼临绮陌，商女驻兰桡。云里青丝骑，花间碧玉箫。不知桃叶水，流恨几时消。
立春日杨户部庐山谪官河南枉道过访
作者：于慎行
朝代：明

轩车来远道，执手意何长。喜对春盘酒，愁分画省香。士龙名入洛，司马赋游梁。莫漫悲岐路，雄心在四方。
立秋吴翁晋郭汝承南溪小集和韵
作者：于慎行
朝代：明

积雨空斋久闭门，溪亭为客下壶飧。长林一叶传秋气，绝壁层波吐浪痕。莫向时艰空指画，且将文事细评论。晚凉不待东山月，已觉明珠照酒尊。
答二兄书
作者：于慎行
朝代：明

鸿声不到夜郎天，故国音书又隔年。两地愁心何处梦，长安秋月不成眠。
答周启明大参书
作者：于慎行
朝代：明

握别长安几岁星，人间离合总飘萍。儒臣使节移梁苑，病客归骖出汉庭。卧久山中芳草绿，书来河上片云青。闻今正有宣房役，报国无然赋采苓。
答客书劝还阙
作者：于慎行
朝代：明

三年孤枕卧人间，秋色嵯峨满碧山。梅福不缘逃世隐，扬云聊得著书閒。情知相府常开阁，可奈书生自闭关。珍重故人相问讯，已甘萝薜老红颜。
答杨户部庐山书时方谪居广陵
作者：于慎行
朝代：明

淮南桂树又春残，几度开书惨不欢。华发已曾淹画省，铜章那复滞盐官。秋空雁影愁应剧，夜雨潮声梦亦寒。圣主长杨方校猎，谁将赋草入长安。
答邬汝翼见寄
作者：于慎行
朝代：明

积雨挑灯思不禁，开缄忽见楚人吟。芙蓉自抱三秋色，鸿鹄谁知万里心。别忆青尊江树杳，梦回明月海云深。无劳汉署怀方朔，金马于今总陆沈。
箜篌引
作者：于慎行
朝代：明

今日斗酒会，为欢诚未央。高堂罗尊俎，四座何清凉。庖人出珍膳，嘉旨充圆方。吴歈中酒发，赵瑟激清商。丝竹洞心耳，悲至不尽觞。为客起行游，游彼大道旁。车马若流水，佩剑寒秋霜。被服心所喜，聊且为乐康。朱门多媚少，磬折有容光。春华耀朝日，夕暮从风扬。四时舍我逝，日月递相藏。人生天壤内，譬鸟集枯桑。何不适情志，恣君技所长。含情欲何待，但为达者伤。
紫骝马
作者：于慎行
朝代：明

宝马蹀皋兰，红尘扑绣鞍。追风珠汗落，踏雪玉蹄寒。北地春方涩，长城冻未乾。一鸣思报主，不取按图看。
纪梦二首
作者：于慎行
朝代：明

昔梦游阊阖，谒帝明光宫。天衣冯玉几，顾笑回春风。眷言苦行役，赐酒盈金钟。飶芬满襟袖，色瑩玻瓈空。吸之不能半，已觉衰颜红。洗爵再拜谢，幸免倾侧容。小臣升斗器，既醉心怦忡。沈湎岂不愉，无乃灾微躬。大福谅不再，君恩既有终。梦从化人游，虞我以奇巧。平地疏清渠，中有萍与藻。游鱼三五头，淫裔何鲜姣。良无波涛惊，似有云气绕。临流羡且观，不知床月皎。记念在恍忽，踌蹰至天晓。梦中幻已灭，寤言复何道。
纪梦二首·其一
作者：于慎行
朝代：明

昔梦游阊阖，谒帝明光宫。天衣冯玉几，顾笑回春风。眷言苦行役，赐酒盈金钟。飶芬满襟袖，色瑩玻瓈空。吸之不能半，已觉衰颜红。洗爵再拜谢，幸免倾侧容。小臣升斗器，既醉心怦忡。沈湎岂不愉，无乃灾微躬。大福谅不再，君恩既有终。
纪梦二首·其一
作者：于慎行
朝代：明
体裁：古风

昔梦游阊阖，谒帝明光宫。天衣冯玉几，顾笑回春风。眷言苦行役，赐酒盈金钟。飶芬满襟袖，色莹玻瓈空。吸之不能半，已觉衰颜红。洗爵再拜谢，幸免倾侧容。小臣升斗器，既醉心怦忡。沈湎岂不愉，无乃灾微躬。大福谅不再，君恩既有终。
纪梦二首·其二
作者：于慎行
朝代：明

梦从化人游，虞我以奇巧。平地疏清渠，中有萍与藻。游鱼三五头，淫裔何鲜姣。良无波涛惊，似有云气绕。临流羡且观，不知床月皎。记念在恍忽，踌蹰至天晓。梦中幻已灭，寤言复何道。
纪赐四十首 其一 丙子二月初与经筵进讲纪述
作者：于慎行
朝代：明

春云别殿倚平台，问道恭承步辇来。讲席平依丹地转，经函近对御筵开。凝旒晬穆闻天语，委佩从容列上台。圣学方隆恩礼茂，儒臣长此奉康哉。
纪赐四十首 其七 丁丑八月奏进世庙实录赐白金文绮锡宴南宫
作者：于慎行
朝代：明

十载编摩帝典成，神功四纪勒升平。瑶书此日陈丹陛，石室从今秘赤城。赐服总分新绮绣，陪班犹见旧公卿。汉家枉续周南史，欲藉藏山作世程。
纪赐四十首 其三 丙子八月扈从圣驾幸学赐御膳银叶等物
作者：于慎行
朝代：明

临雍缛典跨前王，翠辇趋陪侍总章。已听诸生参问难，更随三老沐荣光。八珍乍见分神鼎，七宝惊看出尚方。国祚知同文运远，皇猷应共圣恩长。
纪赐四十首 其三十 己夘请告南旋奉恩诏乘传并赐金绮路费
作者：于慎行
朝代：明

经术承恩侍汉京，归家犹作锦衣行。赐金阙下誇疏傅，拥传桥边愧马卿。试语乡闾应未见，即垂简册亦称荣。江湖未觉长安远，咫尺葵心向日倾。
纪赐四十首 其三十一 癸未甲申三扈圣驾上陵赐大红织金曳撒鸾带等物
作者：于慎行
朝代：明

阁门五夜听传呼，受赐先从左阙趋。绣带平悬金凿落，鞶囊斜挂锦襜褕。行随豹尾陪天仗，立傍螭坳夹御炉。却笑甘泉称侍从，不知原庙似今无。
纪赐四十首 其三十七 戊子九月寿宫随驾步视宝城还于东廊称贺玉音宣劳赐茶并赉綵花文绮等物
作者：于慎行
朝代：明

朱楼绛阙冠层霞，玉■金支驻翠华。元相幄中分御锦，侍臣冠上珥宫花。仙城步阅教随驾，别殿常参命赐茶。可道龙颜多喜豫，万年福地属皇家。
纪赐四十首 其三十三 丙戌廷试读卷赐宴文华西室遣内监出陪例也
作者：于慎行
朝代：明

临轩五度擢英才，品第连朝直帝台。香案前头文字进，殿门西畔俎筵开。清班许从元公列，曲宴传教内监陪。圣代得贤应有颂，遭逢惟祝泰方来。
纪赐四十首 其三十九 庚寅辛夘久病在告两荷圣恩遣内使临问颁赐米粥瓜茄等物
作者：于慎行
朝代：明

卧阁惊闻敕使来，绨函黄帕到门开。微痾曲轸君亲念，朽质宁堪雨露培。内苑香粳加匕箸，天厨珍菹溢罂罍。衔恩陨涕沾衾枕，魂梦初疑帝所回。
纪赐四十首 其三十二 甲申春月扈从车驾奉两宫圣母阅定寿宫赐綵花文绮等物
作者：于慎行
朝代：明

銮舆三驾出山隈，墨食欣传福兆开。地拥真图连朔塞，天留紫盖作轩台。两宫共倚璇丘望，万乘亲扶玉辇陪。遥见黄门传散綵，红云朵朵下山来。
纪赐四十首 其三十五 丙戌冬至南郊扈驾圣母轸念天寒特赐姜苏杏仁一盒
作者：于慎行
朝代：明

黄门飞鞚到天坛，传道东朝赐讲官。祇为甘泉劳扈从，特从温室下盘餐。调兰欲动先春色，斮桂浑消午夜寒。慈念殷勤知有望，惭无一字罄衷丹。
纪赐四十首 其三十八 己丑六月三品考满荷蒙圣恩遣内使及门赍赐羊酒宝钞
作者：于慎行
朝代：明

典礼南宫侍禁筵，还因奏绩荷恩偏。牢尊特遣中涓赐，楮币亲从少府传。漫拟恩华同八座，犹将名字厕群仙。多惭衮职曾无补，一卷牙签十四年。
纪赐四十首 其三十六 丁亥二月奏进大明会典赐白金文绮宴于南宫仍给三代诰命
作者：于慎行
朝代：明

九朝谟烈玉书藏，祖德宗功万祀昌。汉代不须条故事，周家惟用考前王。颁恩内省恩纶降，赐宴南宫广乐张。就裹儒臣称最渥，特烦三锡下龙章。
纪赐四十首 其三十四 丙戌秋月以皇次子生赐万喜金字綵花金币等物
作者：于慎行
朝代：明

西宫送喜到宸旒，侍从恩随禁苑优。胜剪双枝花作綵，金镌万喜字当头。他年茅土应藩汉，此日圭璋早颂周。共识昭陵多王气，年年春色满龙楼。
纪赐四十首 其九 戊寅正月上尚巾礼成群臣称贺赐白金文绮
作者：于慎行
朝代：明

负扆年来海岳安，春朝绣帻始胜冠。龙楼拂曙天颜近，玉座垂旒日角宽。九庙神灵应已慰，两阶环佩不胜欢。迩臣幸奉青蒲对，珍赐还看出上阑。
纪赐四十首 其二 丙子七月初侍日讲纪述
作者：于慎行
朝代：明

内殿云深启法筵，隔屏初听玉音宣。宫臣举案趋宸幄，阁相垂绅拱细旃。壁影丝丝浮绣网，签头字字指瑶编。冰兢祇惧终无补，未觉身依尺五天。
纪赐四十首 其二十 赐新刻击壤集
作者：于慎行
朝代：明

千古名儒道业真，弄丸常自拟尧民。讵知异代逢明主，犹访遗编赐近臣。迹托无名言未隐，理超有象物皆春。虚怜轻薄词人体，总似枚邹亦后尘。
纪赐四十首 其二十一 赐新刻韵府群玉
作者：于慎行
朝代：明

策府群书代所耽，珠英玉屑卷中探。曾闻乙夜开芝检，敢望彤庭锡宝函。子孺休称三箧记，庄生漫向五车谈。从前亦恐酬清问，浩瀚青藜阁上参。
纪赐四十首 其二十七 赐鲜桃李
作者：于慎行
朝代：明

讲罢传宣殿左厢，分将苞品灿盈筐。宫桃剖出丹霞冷，仙李沈来碧玉香。方朔瑶池人汗漫，安仁金谷赋荒凉。怀恩正恐虚秋实，不羡春华吐艳阳。
纪赐四十首 其二十三 赐鲜笋
作者：于慎行
朝代：明

殊锡光生玉笋班，曾从青简赋檀栾。蒲筐乍解香盈座，锦箨初分绿满盘。一饭疑含仙禁雨，三秋犹忆北窗寒。惭无凤实仪千仞，祝有龙孙长万竿。
纪赐四十首 其二十九 己夘春以病在告上疏乞归值圣体违和旋即万福再赐万喜金字白金文绮于私第拜恩
作者：于慎行
朝代：明

春朝华祝动仙班，寂寞词臣尚闭关。七日曾疑游帝所，一春全未睹天颜。簪符已奉期门送，金帛还从卧阁颁。长使圣躬承昊贶，归山魂梦亦应閒。
纪赐四十首 其二十二 赐画面川扇
作者：于慎行
朝代：明

九华綵扇贡巴东，午日承恩出汉宫。云影金泥黄帕解，花开宝绘玉函空。擎来濯锦江头月，动处披香殿里风。自是君恩在怀袖，惟将皎洁矢丹衷。
纪赐四十首 其二十五 赐鲜杨梅
作者：于慎行
朝代：明

胭脂湿晕火珠红，吴苑杨梅入汉宫。帆带春冰江上水，盘分晓露禁门中。曾闻枝袅关前月，似听花飘笛里风。消渴词臣空有赋，惭无鼎实附群公。
纪赐四十首 其二十八 赐鲜鲥鱼
作者：于慎行
朝代：明

六月鲥鱼带雪寒，三千江路到长安。尧厨未进银刀鲙，汉阙先分玉露盘。赐比群卿恩已重，颁随元老遇犹难。迟回退食惭无补，仙馔年年领大官。
纪赐四十首 其二十六 赐鲜枇杷
作者：于慎行
朝代：明

佳名汉苑旧标奇，北客由来目不知。绿萼经春堆笼日，黄金满树入筐时。江南漫道珍卢橘，西蜀休称荐荔枝。千里梯航来不易，怀将馀核志恩私。
纪赐四十首 其二十四 赐鲜藕
作者：于慎行
朝代：明

芙蓉别殿晓风凉，玉井灵根出水香。荐熟方闻开寝庙，赐鲜已见布朝堂。冰丝欲断鲛人缕，琼液疑含阆苑霜。忆昨金鳌桥上望，红衣翠盖满银塘。
纪赐四十首 其五 丁丑三月上亲洒宸翰大书责难陈善四字以赐
作者：于慎行
朝代：明

龙笺一幅日星光，天藻昭垂自尚方。久向横经窥圣蕴，还因纳诲奉奎章。琅函想见仙毫动，蓬室惊闻御墨香。儒术承恩逢景运，非同常侍漫登床。
纪赐四十首 其八 戊寅正月上出内府画册命讲官六人各题四幅分得宣庙御画二幅诗成奏上各赐银叶一包
作者：于慎行
朝代：明

百年壁府护仙葩，奉诏恭题睿览赊。岂为丹青悬日月，欲凭翰墨发云霞。叨荣乍捧银为叶，摛藻虚惭笔有花。文学承恩逢盛典，黄金买赋未应誇。
纪赐四十首 其六 丁丑五月大旱雩祷上斋居御讲颁赐素蔬一盒
作者：于慎行
朝代：明

云汉忧歌岁事艰，桑林虔祷圣心殚。祈年不辍金华讲，减膳犹分玉箸餐。始见仙盘疑汎露，却尝宝馔是调兰。崇朝肤寸纡宸想，霖雨应腾四野欢。
纪赐四十首 其十 戊寅正月进讲赐大红织成段衣一袭
作者：于慎行
朝代：明

讲殿朝朝圣渥频，赐衣又见出枫宸。织成共识金梭巧，贡到初开锦样新。色借宫云红近日，香浮仙佩暖宜春。垂裳幸值轩唐理，补衮无劳愧许身。
纪赐四十首 其十一 戊寅二月大婚礼成赐万喜金字綵币等物
作者：于慎行
朝代：明

前殿欣观六礼成，千门容物动班迎。欢声欲满双龙阙，春色先归五凤城。拟向宫闱歌燕喜，敢期帏幄被恩荣。行看宝祚开兰戺，愿托华封祝泰宁。
纪赐四十首 其十七 冬至恭侍庆成大宴
作者：于慎行
朝代：明

南郊夜燎泰坛烟，内殿朝开大庆筵。两陛衣冠承湛露，千门钟鼓震钧天。亲瞻玉几云霄上，久汎仙杯日月边。温旨三传咸已醉，欢声动地未央前。
纪赐四十首 其十三 端午赐黄金艾叶银书灵符等物岁以为常
作者：于慎行
朝代：明

芙蓉阙下玉书宣，午日恩颁侍从前。宝叶光分仙岛月，灵符香缀御炉烟。岁时旧自荆人记，风俗曾经汉史传。闻道宸游临太液，龙舟凤管画楼边。
纪赐四十首 其十九 赐内府新刻经史直解
作者：于慎行
朝代：明

献纳金华阅岁年，石渠同异已成编。缥缃每向鸾扉献，琬琰新成玉府镌。圣主渊衷开道籥，小臣丹悃托言筌。还期至德登三五，经训当如日月悬。
纪赐四十首 其十二 元旦赐门神挂屏葫芦等物岁以为常
作者：于慎行
朝代：明

节启青阳岁籥新，金人十二画为神。韶华自合留天府，御气谁期洽近臣。綵胜仍分仙禁缕，云屏况借汉宫春。却怜寂寞扬雄宅，门巷恩光接紫宸。
纪赐四十首 其十五 十月朔日颁历赐新书五十册岁以为常
作者：于慎行
朝代：明

圣后乘乾万宇欣，明堂布朔启灵文。龙墀已忭群工赐，玉版仍陪上宰分。蓂展瑶阶春动律，日蒸宝鼎气成云。惭将赤管随恩泽，试卜周年祝大君。
纪赐四十首 其十八 甲戌七月奏进穆庙实录赐白金文绮宴于南宫
作者：于慎行
朝代：明

紬书金匮愧非才，曾是先朝侍从来。鹓列趋随兰检进，龙衣立待石函开。濡毫每忆攀髯望，珥笔新承赐锦回。大典已成鸿号永，圣心南面尚含哀。
纪赐四十首 其十六 十一月二十九日圣母万寿圣节赐金币镂金篆字黄朱灵符等物岁以为常
作者：于慎行
朝代：明

长乐凝和婺彩光，侍臣沾贶圣恩长。璆琳内苑开银瓮，云锦天机隐御香。鸟迹呈书仙算永，龙文纪瑞宝符黄。朝来碧落箫《韶》度，内殿亲称万寿觞。
纪赐四十首 其十四 八月十七日万寿圣节赐白金文币及镂金万寿福禄篆字银书黄朱灵符等物岁以为常
作者：于慎行
朝代：明

华渚祥开禁籞天，恩光每觉近臣偏。函加白璧来天上，锦散红云出日边。裁就灵符华舜旦，镌成宝画纪尧年。衔恩效祝惭无补，金鉴先时献御筵。
纪赐四十首 其四 丙子九月工部奏进万历制钱式样赐讲官六人各一锭
作者：于慎行
朝代：明

汉苑新成少府钱，万年宝历赤文镌。青凫出冶铜官奏，黄纸题名玉署传。赵壹囊空留暂满，东方俸薄赐常偏。五侯甲第虚成埒，未拟儒臣受宠年。
纪赐四十首 其四十 辛夘九月乞休得请钦遣内使赍赐路费宝钞次日又遣内使赍赐白金文绮盖六卿日讲各有特恩也
作者：于慎行
朝代：明

乞休十疏始抽簪，敕使连朝出禁林。备物卿臣元自厚，殊荣讲幄旧来深。初衣已卷天机锦，归橐犹函内殿金。惭负宸慈何以报，惟将丹扆效馀箴。
纪赐四十首·丙子二月初与经筵进讲纪述
作者：于慎行
朝代：明

春云别殿倚平台，问道恭承步辇来。讲席平依丹地转，经函近对御筵开。凝旒晬穆闻天语，委佩从容列上台。圣学方隆恩礼茂，儒臣长此奉康哉。内殿云深启法筵，隔屏初听玉音宣。宫臣举案趋宸幄，阁相垂绅拱细旃。壁影丝丝浮绣网，签头字字指瑶编。冰兢祇惧终无补，未觉身依尺五天。临雍缛典跨前王，翠辇趋陪侍总章。已听诸生参问难，更随三老沐荣光。八珍乍见分神鼎，七宝惊看出尚方。国祚知同文运远，皇猷应共圣恩长。汉苑新成少府钱，万年宝历赤文镌。青凫出冶铜官奏，黄纸题名玉署传。赵壹囊空留暂满，东方俸薄赐常偏。五侯甲第虚成埒，未拟儒臣受宠年。龙笺一幅日星光，天藻昭垂自尚方。久向横经窥圣蕴，还因纳诲奉奎章。琅函想见仙毫动，蓬室惊闻御墨香。儒术承恩逢景运，非同常侍漫登床。云汉忧歌岁事艰，桑林虔祷圣心殚。祈年不辍金华讲，减膳犹分玉箸餐。始见仙盘疑汎露，却尝宝馔是调兰。崇朝肤寸纡宸想，霖雨应腾四野欢。十载编摩帝典成，神功四纪勒升平。瑶书此日陈丹陛，石室从今秘赤城。赐服总分新绮绣，陪班犹见旧公卿。汉家枉续周南史，欲藉藏山作世程。百年壁府护仙葩，奉诏恭题睿览赊。岂为丹青悬日月，欲凭翰墨发云霞。叨荣乍捧银为叶，摛藻虚惭笔有花。文学承恩逢盛典，黄金买赋未应誇。负扆年来海岳安，春朝绣帻始胜冠。龙楼拂曙天颜近，玉座垂旒日角宽。九庙神灵应已慰，两阶环佩不胜欢。迩臣幸奉青蒲对，珍赐还看出上阑。讲殿朝朝圣渥频，赐衣又见出枫宸。织成共识金梭巧，贡到初开锦样新。色借宫云红近日，香浮仙佩暖宜春。垂裳幸值轩唐理，补衮无劳愧许身。前殿欣观六礼成，千门容物动班迎。欢声欲满双龙阙，春色先归五凤城。拟向宫闱歌燕喜，敢期帏幄被恩荣。行看宝祚开兰戺，愿托华封祝泰宁。节启青阳岁籥新，金人十二画为神。韶华自合留天府，御气谁期洽近臣。綵胜仍分仙禁缕，云屏况借汉宫春。却怜寂寞扬雄宅，门巷恩光接紫宸。芙蓉阙下玉书宣，午日恩颁侍从前。宝叶光分仙岛月，灵符香缀御炉烟。岁时旧自荆人记，风俗曾经汉史传。闻道宸游临太液，龙舟凤管画楼边。华渚祥开禁籞天，恩光每觉近臣偏。函加白璧来天上，锦散红云出日边。裁就灵符华舜旦，镌成宝画纪尧年。衔恩效祝惭无补，金鉴先时献御筵。圣后乘乾万宇欣，明堂布朔启灵文。龙墀已忭群工赐，玉版仍陪上宰分。蓂展瑶阶春动律，日蒸宝鼎气成云。惭将赤管随恩泽，试卜周年祝大君。长乐凝和婺彩光，侍臣沾贶圣恩长。璆琳内苑开银瓮，云锦天机隐御香。鸟迹呈书仙算永，龙文纪瑞宝符黄。朝来碧落箫《韶》度，内殿亲称万寿觞。南郊夜燎泰坛烟，内殿朝开大庆筵。两陛衣冠承湛露，千门钟鼓震钧天。亲瞻玉几云霄上，久汎仙杯日月边。温旨三传咸已醉，欢声动地未央前。紬书金匮愧非才，曾是先朝侍从来。鹓列趋随兰检进，龙衣立待石函开。濡毫每忆攀髯望，珥笔新承赐锦回。大典已成鸿号永，圣心南面尚含哀。献纳金华阅岁年，石渠同异已成编。缥缃每向鸾扉献，琬琰新成玉府镌。圣主渊衷开道籥，小臣丹悃托言筌。还期至德登三五，经训当如日月悬。千古名儒道业真，弄丸常自拟尧民。讵知异代逢明主，犹访遗编赐近臣。迹托无名言未隐，理超有象物皆春。虚怜轻薄词人体，总似枚邹亦后尘。策府群书代所耽，珠英玉屑卷中探。曾闻乙夜开芝检，敢望彤庭锡宝函。子孺休称三箧记，庄生漫向五车谈。从前亦恐酬清问，浩瀚青藜阁上参。九华綵扇贡巴东，午日承恩出汉宫。云影金泥黄帕解，花开宝绘玉函空。擎来濯锦江头月，动处披香殿里风。自是君恩在怀袖，惟将皎洁矢丹衷。殊锡光生玉笋班，曾从青简赋檀栾。蒲筐乍解香盈座，锦箨初分绿满盘。一饭疑含仙禁雨，三秋犹忆北窗寒。惭无凤实仪千仞，祝有龙孙长万竿。芙蓉别殿晓风凉，玉井灵根出水香。荐熟方闻开寝庙，赐鲜已见布朝堂。冰丝欲断鲛人缕，琼液疑含阆苑霜。忆昨金鳌桥上望，红衣翠盖满银塘。胭脂湿晕火珠红，吴苑杨梅入汉宫。帆带春冰江上水，盘分晓露禁门中。曾闻枝袅关前月，似听花飘笛里风。消渴词臣空有赋，惭无鼎实附群公。佳名汉苑旧标奇，北客由来目不知。绿萼经春堆笼日，黄金满树入筐时。江南漫道珍卢橘，西蜀休称荐荔枝。千里梯航来不易，怀将馀核志恩私。讲罢传宣殿左厢，分将苞品灿盈筐。宫桃剖出丹霞冷，仙李沈来碧玉香。方朔瑶池人汗漫，安仁金谷赋荒凉。怀恩正恐虚秋实，不羡春华吐艳阳。六月鲥鱼带雪寒，三千江路到长安。尧厨未进银刀鲙，汉阙先分玉露盘。赐比群卿恩已重，颁随元老遇犹难。迟回退食惭无补，仙馔年年领大官。春朝华祝动仙班，寂寞词臣尚闭关。七日曾疑游帝所，一春全未睹天颜。簪符已奉期门送，金帛还从卧阁颁。长使圣躬承昊贶，归山魂梦亦应閒。经术承恩侍汉京，归家犹作锦衣行。赐金阙下誇疏傅，拥传桥边愧马卿。试语乡闾应未见，即垂简册亦称荣。江湖未觉长安远，咫尺葵心向日倾。阁门五夜听传呼，受赐先从左阙趋。绣带平悬金凿落，鞶囊斜挂锦襜褕。行随豹尾陪天仗，立傍螭坳夹御炉。却笑甘泉称侍从，不知原庙似今无。銮舆三驾出山隈，墨食欣传福兆开。地拥真图连朔塞，天留紫盖作轩台。两宫共倚璇丘望，万乘亲扶玉辇陪。遥见黄门传散綵，红云朵朵下山来。临轩五度擢英才，品第连朝直帝台。香案前头文字进，殿门西畔俎筵开。清班许从元公列，曲宴传教内监陪。圣代得贤应有颂，遭逢惟祝泰方来。西宫送喜到宸旒，侍从恩随禁苑优。胜剪双枝花作綵，金镌万喜字当头。他年茅土应藩汉，此日圭璋早颂周。共识昭陵多王气，年年春色满龙楼。黄门飞鞚到天坛，传道东朝赐讲官。祇为甘泉劳扈从，特从温室下盘餐。调兰欲动先春色，斮桂浑消午夜寒。慈念殷勤知有望，惭无一字罄衷丹。九朝谟烈玉书藏，祖德宗功万祀昌。汉代不须条故事，周家惟用考前王。颁恩内省恩纶降，赐宴南宫广乐张。就裹儒臣称最渥，特烦三锡下龙章。朱楼绛阙冠层霞，玉■金支驻翠华。元相幄中分御锦，侍臣冠上珥宫花。仙城步阅教随驾，别殿常参命赐茶。可道龙颜多喜豫，万年福地属皇家。典礼南宫侍禁筵，还因奏绩荷恩偏。牢尊特遣中涓赐，楮币亲从少府传。漫拟恩华同八座，犹将名字厕群仙。多惭衮职曾无补，一卷牙签十四年。卧阁惊闻敕使来，绨函黄帕到门开。微痾曲轸君亲念，朽质宁堪雨露培。内苑香粳加匕箸，天厨珍菹溢罂罍。衔恩陨涕沾衾枕，魂梦初疑帝所回。乞休十疏始抽簪，敕使连朝出禁林。备物卿臣元自厚，殊荣讲幄旧来深。初衣已卷天机锦，归橐犹函内殿金。惭负宸慈何以报，惟将丹扆效馀箴。
结客少年场行
作者：于慎行
朝代：明

少年慕豪侠，意气凌高空。生长五都市，结交六郡雄。千金买紫燕，万户买吴鸿。探丸渭城北，挟弹霸陵东。杯酒笑相许，忼慨气填胸。耻为小夫态，长慕国士风。连营过细柳，逐寇出回中。左击呼韩遁，右战谷蠡穷。尘起塞云黑，日落秋原红。韬戈报明主，长揖不论功。
续曲歌
作者：于慎行
朝代：明

别时不知愁，别后空相忆。日晚潮水来，渡头问消息。侬作博山炉，双烟吐不住。郎如飘风吹，但将香引去。本作双鸳鸯，忽为别鹄怨。不是侬泪流，江水有时断。脉脉闺阁中，常似千里别。两心自分明，有如水上月。
续曲歌·其一
作者：于慎行
朝代：明

别时不知愁，别后空相忆。日晚潮水来，渡头问消息。
续曲歌·其三
作者：于慎行
朝代：明

本作双鸳鸯，忽为别鹄怨。不是侬泪流，江水有时断。
续曲歌·其二
作者：于慎行
朝代：明

侬作博山炉，双烟吐不住。郎如飘风吹，但将香引去。
续曲歌·其四
作者：于慎行
朝代：明

脉脉闺阁中，常似千里别。两心自分明，有如水上月。
老君岩
作者：于慎行
朝代：明

万仞峰头碧玉坛，丹霞为佩月为冠。应知一化金仙后，象教唯从过去看。
胡竺西山人游塞上入都坐谈边事
作者：于慎行
朝代：明

九边行尽到长安，抵掌论兵发指冠。厌见羌夷秋入塞，愁闻汉将夜登坛。黄金结客垆头尽，短铗成歌马上弹。欲笑当年吴市隐，沉沦空作岁星看。
舟中家报
作者：于慎行
朝代：明

泽国三千里，题书转自愁。乡心河畔草，客梦雨边舟。月落维扬夜，江深建业秋。归程应未远，时抚大刀头。
艳歌行四首
作者：于慎行
朝代：明

夜色迢迢五凤城，斜窗宿雾月微明。含啼小妇调春管，吹入梅花调不成。绣箔珠帘旭日长，东风吹动郁金香。双栖乳燕浑无语，脉脉春情绕杏梁。宝帐流苏四角低，灯花凝翠冷凄凄。愁心未歇欢情少，恼杀城乌夜半啼。宝珥朝分浅靥妆，双鬟初试越罗裳。花前祇恐春无力，不道春愁可断肠。
艳歌行四首·其一
作者：于慎行
朝代：明

夜色迢迢五凤城，斜窗宿雾月微明。含啼小妇调春管，吹入梅花调不成。
艳歌行四首·其三
作者：于慎行
朝代：明

宝帐流苏四角低，灯花凝翠冷凄凄。愁心未歇欢情少，恼杀城乌夜半啼。
艳歌行四首·其二
作者：于慎行
朝代：明

绣箔珠帘旭日长，东风吹动郁金香。双栖乳燕浑无语，脉脉春情绕杏梁。
艳歌行四首·其四
作者：于慎行
朝代：明

宝珥朝分浅靥妆，双鬟初试越罗裳。花前祇恐春无力，不道春愁可断肠。
茌平道中感怀
作者：于慎行
朝代：明

父老迎相问，君今华发归。云霄身自贵，家国事多违。具迩差皆尽，同游既已稀。畏看旧门巷，先有涕沾衣。
荆门歌送沈澄川太史奉使楚藩
作者：于慎行
朝代：明

荆门望望渺何许，横跨三巴控三楚。高台落日大王风，明月空江帝子渚。侍臣持节下蓬菜，三楚豪游意壮哉。银扉朱邸江边峙，玉检金泥阙下开。青门柳枝日未午，胡姬压酒当花坞。聚散浑如陌上云，别离苦恨尊前雨。驿楼官树潞河西，七十长亭路不迷。赠客几投青玉案，当歌一听白铜鞮。南登即向巴陵道，苦竹香枫相映好。旆指芙蓉泽畔花，槎凌鹦鹉洲边草。兰台仙馆白云秋，飞盖争随上客游。应教非同灵运赋，怀乡不上仲宣楼。嗟君声名何炜煜，彩笔惊人珠万斛。论道三年侍石渠，校书乙夜开天禄。长安春色正霏微，侍从翩翩满禁扉。早看方朔归金马，莫学相如恋锦衣。
莲花庵潭上夕饮
作者：于慎行
朝代：明

禅宫遥倚北楼开，楼下平湖落照来。金水环城全象汉，莲花涌寺宛成台。诸香各捧空王座，一叶能浮太乙杯。便是忘归归亦醉，夕阳清角莫相催。
菊花
作者：于慎行
朝代：明

几年京洛客，不对故园花。今日重阳酒，还过处士家。娟娟霜蕊静，袅袅露枝斜。自爱贞心苦，含香阅岁华。
萝轩
作者：于慎行
朝代：明

室成无四壁，为藉绿萝阴。五月清风至，空庭白日深。野花犹恋树，径竹未成林。幸少藩篱隔，长堪对远岑。
葛端肃公挽章四首
作者：于慎行
朝代：明

朱轮几日下明光，一夜台星遽掩芒。名德累朝耆旧尽，风流前辈典刑长。百年海岳收灵气，三省官僚纪奏章。莫讶台乌来去少，荒原终日咽长杨。五十年来社稷身，世皇时已画麒麟。车行陜潞千家雨，戟拥幽并万里春。北极星辰三听履，东山烟月几垂纶。九重此日宫悬彻，鼓吹黄肠宠使臣。华年声价省郎游，一节冰霜到白头。降岳神生星应昴，济川功就壑藏舟。朱门旧第公槐影，落叶新阡宰树秋。惟有故时双鹤在，月寒华表不胜愁。里闬衣冠旧侍公，每从便坐接春风。台端剑履容犹在，海上桑田事已空。画阁勋名应自远，蘧庐梦觉总难穷。不堪片语牛山望，千古英雄涕泪中。
葛端肃公挽章四首·其一
作者：于慎行
朝代：明

朱轮几日下明光，一夜台星遽掩芒。名德累朝耆旧尽，风流前辈典刑长。百年海岳收灵气，三省官僚纪奏章。莫讶台乌来去少，荒原终日咽长杨。
葛端肃公挽章四首·其三
作者：于慎行
朝代：明

华年声价省郎游，一节冰霜到白头。降岳神生星应昴，济川功就壑藏舟。朱门旧第公槐影，落叶新阡宰树秋。惟有故时双鹤在，月寒华表不胜愁。
葛端肃公挽章四首·其二
作者：于慎行
朝代：明

五十年来社稷身，世皇时已画麒麟。车行陜潞千家雨，戟拥幽并万里春。北极星辰三听履，东山烟月几垂纶。九重此日宫悬彻，鼓吹黄肠宠使臣。
葛端肃公挽章四首·其四
作者：于慎行
朝代：明

里闬衣冠旧侍公，每从便坐接春风。台端剑履容犹在，海上桑田事已空。画阁勋名应自远，蘧庐梦觉总难穷。不堪片语牛山望，千古英雄涕泪中。
董逃行
作者：于慎行
朝代：明

西风木落天秋。江寒露下霜流。三星素月当楼。芳筵嘉客娱游。促觞接䣛淹留。肴核充溢壶觞。吴趋越艳登堂。皎如星文电光。丹唇素齿流芳。歌声上薄楣梁。瑶笙象管中微。七盘奇舞何迟。腕弱不任铢衣。仙仙举手欲飞。四座太息忘疲。三清旨酒既醺。都梁沉水氤氲。腾觚献寿欣欣。宾心既醉如焚。意气激薄青云。日月不居岁阑。世道崄巇万端。春华坐失渥丹。何不被服罗纨。逍遥永夕为欢。
蓟门行四首为于大夫子冲赋
作者：于慎行
朝代：明

渔阳开幕府，授钺鲁诸生。庙略鱼丽阵，军符骠骑营。悬金亲教射，画地细论兵。半醉歌声起，风高右北平。少年多意气，仗节赴燕云。晓月悬弓影，春星吐剑文。防秋歌出塞，逐敌赋从军。未许平阳骑，横邀万里勋。九月平原猎，材官大合围。雪凝骄马汗，铁涩侍儿衣。塞雁连天起，征蓬卷地飞。此时都胆落，前队射雕归。边烽传大漠，一剑夜临关。鸟道千重戍，龙城万仞山。降兵旗下出，侯骑雪中还。苦乐行间事，魂销壮士颜。
蓟门行四首为于大夫子冲赋·其一
作者：于慎行
朝代：明

渔阳开幕府，授钺鲁诸生。庙略鱼丽阵，军符骠骑营。悬金亲教射，画地细论兵。半醉歌声起，风高右北平。
蓟门行四首为于大夫子冲赋·其三
作者：于慎行
朝代：明

九月平原猎，材官大合围。雪凝骄马汗，铁涩侍儿衣。塞雁连天起，征蓬卷地飞。此时都胆落，前队射雕归。
蓟门行四首为于大夫子冲赋·其二
作者：于慎行
朝代：明

少年多意气，仗节赴燕云。晓月悬弓影，春星吐剑文。防秋歌出塞，逐敌赋从军。未许平阳骑，横邀万里勋。
蓟门行四首为于大夫子冲赋·其四
作者：于慎行
朝代：明

边烽传大漠，一剑夜临关。鸟道千重戍，龙城万仞山。降兵旗下出，侯骑雪中还。苦乐行间事，魂销壮士颜。
虾䱉篇
作者：于慎行
朝代：明

醯鸡慕鼎俎，不知天地宽。蜉蝣望朝夕，安能念岁寒。小人固多逸，志士良不閒。远涉四海岸，高举五岳巅。俯视红颜子，磬折一何艰。春华诚可悦，秋实无乃阑。啸咤拥长剑，气薄曾云端。品庶徒营营，安知达者观。
蜀山湖游太宰吴介肃公精舍感述
作者：于慎行
朝代：明

渺渺汎平湖，亭亭望孤屿。秋风莽萧瑟，川光澹容与。昔有素心人，此焉耽宴处。下帷探道帙，闭关谢尘侣。狎从鸥鸟嬉，遐慕鸿鹄举。国卿岂不崇，视若鸢与鼠。遗构今尚存，高芬畴克旅。白云去不还，寒山静无语。景行不可得，回桡徒延伫。
行行且游猎篇为于子冲赋
作者：于慎行
朝代：明

渔阳九月阵云黑，使君叱拨桃花色。酒酣弄辔意气豪，呼鹰出猎燕然侧。黄间欲挽倚宝刀，银镝飞过双青骹。千群玄鹿大如兕，排风蹠地走且号。日斜勒马原上立，萧条狐兔无遗迹。书生自学万人敌，为君却扫阴山北。
行路难送可大
作者：于慎行
朝代：明

典我千金裘，共醉千钟酒。何处正愁人，月落青门柳。长跪问行子，君今何所之。海风五六月，岂是客游时。北上太行坂，羊肠诘曲何时返。南去渡长河，津梁隔阂生风波。蛟龙出游云雨多，雷公砰訇奈若何。行路难，难未已，何当与子浮沧溟，一挂长风三万里。
西园诸同年夜宴
作者：于慎行
朝代：明

欢剧西园会，衔杯夜色前。池塘馀暮雨，竹柏净秋天。月出三山树，钟销九市烟。良游俱旧侣，把臂惜华年。
西山上华严寺
作者：于慎行
朝代：明

空盘一径蹑珠林，绝顶凭轩气郁森。磴道松杉晴作雨，洞门萝薜昼成阴。秋横城阙青山迥，地绕园陵白露深。回首千门车马路，翠华前日此登临。
西山夕眺
作者：于慎行
朝代：明

城上高峰带晚烟，峰头石阁启秋筵。空岩雨色寒相入，曲洞松枝静可怜。落日千帆飞鸟外，浮云万壑酒杯前。辽阳烽火何时断，醉眼愁心望远天。
西汀临汎呈印泉舅氏二首
作者：于慎行
朝代：明

秋水寒塘净，兰樯别渚通。林端悬片雨，蘋末起微风。孤屿浮波外，长天一棹中。渔竿堪自老，不是慕非熊。西汀怀旧隐，秋杪片帆来。落照樽前树，寒烟水上台。舟移明镜转，云尽画屏开。笑语淹吾舅，浮槎夜未回。
西汀临汎呈印泉舅氏二首·其一
作者：于慎行
朝代：明

秋水寒塘净，兰樯别渚通。林端悬片雨，蘋末起微风。孤屿浮波外，长天一棹中。渔竿堪自老，不是慕非熊。
西汀临汎呈印泉舅氏二首·其二
作者：于慎行
朝代：明

西汀怀旧隐，秋杪片帆来。落照樽前树，寒烟水上台。舟移明镜转，云尽画屏开。笑语淹吾舅，浮槎夜未回。
西苑鳌山恭纪
作者：于慎行
朝代：明

别苑春宵翠殿开，华灯宝炬满蓬莱。花分火树千枝落，星转璇仪万象回。九陌香尘随地合，六宫歌管自天来。恭逢玉烛均调日，愿取三山作寿杯。
西郊夕月六韵
作者：于慎行
朝代：明

翠驾临西苑，瑶坛夕夜明。三天凝象纬，百辟会簪缨。鉴瑩玄珠落，尊芳玉醴盈。上辛殷旧秩，少采达遥诚。肃肃金飙静，沈沈玉宇清。方明开辇道，灯火入西城。
西郊夕月六韵
作者：于慎行
朝代：明
体裁：五言排律

翠驾临西苑，瑶坛夕夜明。三天凝象纬，百辟会簪缨。鉴莹玄珠落，尊芳玉醴盈。上辛殷旧秩，少采达遥诚。肃肃金飙静，沈沈玉宇清。方明开辇道，灯火入西城。
观孙山人虎丘西湖画卷
作者：于慎行
朝代：明

生平不识江南路，越水吴山寄梦游。为扫秋光盈片纸，却疑身在五湖舟。姑苏台畔武林西，指点横绡咫尺迷。便使春游能万里，也应只作画中题。
观孙山人虎丘西湖画卷·其一
作者：于慎行
朝代：明

生平不识江南路，越水吴山寄梦游。为扫秋光盈片纸，却疑身在五湖舟。
观孙山人虎丘西湖画卷·其二
作者：于慎行
朝代：明

姑苏台畔武林西，指点横绡咫尺迷。便使春游能万里，也应只作画中题。
观张隐君双梅图
作者：于慎行
朝代：明

浣花溪畔即方塘，别有罗浮两树霜。国色并呈县圃玉，寒英对点寿阳妆。尊前月凝重重影，笛里风飘片片香。闻道上林春更早，可知仙骨占群芳。
观慈寿寺新造浮图
作者：于慎行
朝代：明

凤刹新从佛土标，芙蓉千尺翠岧峣。璇题玉甃中天起，法雨昙云下界飘。势挟珠林雄禁苑，影分银汉挂烟霄。群生福果缘慈祐，辇尽黄金此地销。
观泰山百丈崖瀑布
作者：于慎行
朝代：明

尽日水声中，还看匹练空。盘涡喧万马，削壁斗双虹。派抉天河落，源从月窟通。固知灵境异，融结骇神功。
读高年会诗录寄寿陈寅所宪伯
作者：于慎行
朝代：明

华堂高会聚耆英，黄发如云象赤城。四座飞觞喧笑语，百年击壤沐升平。人浮洛社诗中数，事胜襄阳传里名。七十主翁犹未老，已从仙籍领长生。
谒陵
作者：于慎行
朝代：明

天作高山拥帝京，九陵台殿锁重城。灵旗风雨千岩应，阁道松楸万壑平。河岳东来盘王气，关门北去起边声。祠臣展礼多悽怆，濡露年年感圣情。
谢少傅蛟门沈公书问
作者：于慎行
朝代：明

徙倚步中庭，仰见飞黄鹄。黄鹄自何方，遗我一尺牍。开牍见所钦，慰借温如玉。为寄双织成，无非锦与縠。卷书置怀袖，感叹不能读。匪无远道思，畏此川涂曲。间别十馀年，故情犹尔笃。欲以报绸缪，山云不可掬。天道有盈虚，人情多蹢躅。狐白岂不珍，褐衣亦已燠。苟存岁寒心，不在违所欲。
谢绎梅中丞过邑赐访不遇题诗驿壁而去赋此寄谢
作者：于慎行
朝代：明

雨后蓬蒿满径荒，不知千骑过东方。凭熊谩驻旌旄色，题凤还馀藻翰香。敢向云霄疏故旧，已从樵牧混行藏。惭君为忆青蒲对，回首长安事渺茫。
贞妇吟为长安潘氏母赋
作者：于慎行
朝代：明

中庭何所有，艺彼竹与兰。竹兰被户牖，玉树罗堂端。天风西北吹，众香越以繁。借问此何居，言之辛且酸。本家东海上，羁旅在长安。良人早见背，遗婴亦已单。秉心在冰檗，谁能惜盛颜。杨枝耀春华，柏枝凌岁寒。岂无青阳辉，良非我所观。补衣为儿襦，辍食为儿餐。儿从长者游，断发佐儿欢。以此持门户，幸不堕衣冠。我闻慕且悲，此义世所难。共姜名不沫，文母节未殚。试为贞妇吟，一倡再三叹。
贡院临校即事八韵
作者：于慎行
朝代：明

桂阙翘贤日，兰宫列署开。五方偕计吏，三试擢英才。画烛通宵映，金钲动地回。千林输郢匠，万马会燕台。綵笔全成阵，明珠半出胎。藻衡悬玉府，钟漏切璇台。幸厕春城赏，欣看上苑裁。垂衣逢景运，侧席泰方来。
贺平阴刘元阳新授四氏学掌教
作者：于慎行
朝代：明

闻君待诏出长安，儒服新裁委貌冠。鲁国诸生皆圣裔，汉家博士是朝官。桥门暮雨阴槐市，讲席春风自杏坛。回首乡闾殊未远，北堂鱼笋致非难。
贺王郎季辅新补博士弟子
作者：于慎行
朝代：明

诸生鲁国受经初，标格王郎玉不如。倚马旧传文考赋，笼鹅雅学右军书。家声此日标琼树，世业当年论石渠。手泽应须开万卷，早怀三荣诣公车。
贾客乐
作者：于慎行
朝代：明

广陵贾子江东客，大艑珂峨倚江侧。朱楼绣箔月如霜，醉卧垆头小玉床。五更解船大江去，鼍浪鲸风何处住。洞庭秋水接天来，五两成林夜半开。西登三峡立百丈，滟滪如牛不得上。环环布帆欲退飞，猿鸣一声泪沾衣。钱刀睹快狎风色，归来金多头已白。同时陇上饭牛子，睡起烟皋夜吹笛。
赐扇六韵
作者：于慎行
朝代：明

雉尾移春殿，鸾绡出内宫。侍臣移玉案，天语落瑶空。披拂开函处，欢欣拥佩中。团纱惊丽制，裂素属良工。百绮装明月，千门散彩虹。承恩咸不暍，怀袖得仁风。
赠于子冲大参请急南旋
作者：于慎行
朝代：明

长安城头秋雨繁，长安城下双朱轓。去年忽向洛阳道，今年却入长安门。谁道分司非达宦，谁言朝请不承恩。行边惯试渥洼马，到阙仍依白虎幡。忆昨匈奴入边塞，陇坂以西杀气昏。右方王将旃庐满，北地烟尘士女奔。元臣庙略驰三殿，上将戎轩历五原。青海几经传尺檄，玉关依旧有游魂。翻令蛮府提锋锐，欲扫干戈静塞垣。谢公谈笑亦何易，贾生流涕亦太烦。竞说请缨临瀚海，争言倚剑出昆崙。尔曹落落不入眼，此事悠悠谁与论。我今但欲拂衣去，斗酒悲歌意气存。看君四十头未白，勉加餐食无多言。
赠人为金吾郎二首
作者：于慎行
朝代：明

侠少羽林郎，承恩直建章。臂鹰驰道侧，调马御楼旁。夜月烧灯苑，春风蹴鞠场。锦鞲浑未脱，十日从长杨。陌上锦云连，期门校猎旋。射声银作镝，蹑影玉为鞭。撇草连双兔，凌空接两鸢。应怜汉飞将，白首滞穷边。
赠人为金吾郎二首·其一
作者：于慎行
朝代：明

侠少羽林郎，承恩直建章。臂鹰驰道侧，调马御楼旁。夜月烧灯苑，春风蹴鞠场。锦鞲浑未脱，十日从长杨。
赠人为金吾郎二首·其二
作者：于慎行
朝代：明

陌上锦云连，期门校猎旋。射声银作镝，蹑影玉为鞭。撇草连双兔，凌空接两鸢。应怜汉飞将，白首滞穷边。
赠余古仙山人
作者：于慎行
朝代：明

别久鬓如丝，金门老画师。相逢春雨夜，正是落花时。能事江湖得，浮踪岁月私。旧游今欲尽，君去可依谁。
赠侯甥允吉秀才
作者：于慎行
朝代：明

吾家宅相贵钟君，名列诸生气不群。彩鷟摩空千仞羽，神驹铄电五花文。中丞旧护渔阳甲，上将新营细柳军。两世箕裘须尔继，好将双管蹑青云。
赠张就山隐君
作者：于慎行
朝代：明

相逢杯酒说行藏，问字曾师李奉常。梁苑十年依幸舍，商歌一曲擅词场。乡心长白山头月，客鬓桑乾马上霜。昨夜读君张翰咏，西风已自断归肠。
赠玉山徐仲升
作者：于慎行
朝代：明

君游浑未倦，侠骨尚翩翩。壮志禽填海，轻姿鹤上天。词人今古赋，策士短长篇。可奈忘机叟，衔杯但欲眠。
赠相工李生游金陵谒洪阳张丈二首
作者：于慎行
朝代：明

落魄人间六尺身，懒充唐举目中尘。鸢肩燕颔浑閒事，只此形骸总未真。看尽长安马上衣，秦淮秋色去如飞。到来试拭风尘眼，细认壶丘善者机。
赠相工李生游金陵谒洪阳张丈二首·其一
作者：于慎行
朝代：明

落魄人间六尺身，懒充唐举目中尘。鸢肩燕颔浑閒事，只此形骸总未真。
赠相工李生游金陵谒洪阳张丈二首·其二
作者：于慎行
朝代：明

看尽长安马上衣，秦淮秋色去如飞。到来试拭风尘眼，细认壶丘善者机。
赠获嘉岳茂才内日华仙掌一联乃是夜梦中句也
作者：于慎行
朝代：明

双凫别路久凄其，令子相过慰所思。倚马梁园新著赋，趋庭鲁国旧闻诗。日华近傍仙人掌，春色高分玉树枝。儒术承家须俊少，卿云早见绕彤墀。
赠诗僧
作者：于慎行
朝代：明

拥锡来吴岳，诠经住鲁城。王孙除馆待，郡牧扫门迎。藻思烟霞润，风神水月清。谈诗吾已倦，亦欲学无生。
赠谈易王生
作者：于慎行
朝代：明

翛然江上客，读易旧儒生。道自青囊秘，名因绿简成。汉京谈季主，蜀肆隐君平。为叩盈虚理，因探百物情。
赠邬秀才汝翼
作者：于慎行
朝代：明

白头自如新，倾盖自如故。西风萧索朔雁号，江南老生来何暮。我闻吴楚之间多大雅，布衣往往称作者。才情不复论三唐，直薄西京接枚马。君乎君乎何壮哉，握笔一扫倾群材。凄风寒迸金石裂，长涛怒激天地回。眼前浮沉那足数，文章有真心自苦。胡为乎，敝裘零落双眼白，一夜商歌泪如雨。我为歌一阕，君为尽一杯。白雪谁怜楚客调，黄金空筑燕王台。看君落魄今何似，古来才人亦如此。莫言得意自有时，人生所贵成名耳。
赠邬章甫道契
作者：于慎行
朝代：明

翛然林壑秀，家学似枚皋。作客怀长铗，惊人试彩毫。旅愁沧海月，归梦广陵涛。努力攻骚雅，时名尔易高。
赠金陵张文学太初
作者：于慎行
朝代：明

曾将玉树拟风姿，倒屣惊看绝妙词。雨后青灯挥麈夜，江头明月挂帆时。孙弘首奉西京对，韦孟家传鲁国诗。此日淮南丛桂满，不知谁折最高枝。
赠长安四李生
作者：于慎行
朝代：明

文武翩翩总俊髦，长安阀阅信多豪。春城起第新行马，内殿承恩旧赐袍。已见三雍收异等，还闻七校试雄韬。金门贵近应无数，不似名家有凤毛。
赵庄泉流觞
作者：于慎行
朝代：明

处处名泉尽客欢，一泓复向道旁观。林衣倒拂仙杯动，石发晴分宝镜寒。要眇琴声流水和，疏狂酒态野人看。他时漫拟兰亭胜，不似沧洲有钓竿。
路凤冈民部第中牡丹冬开寄题四首
作者：于慎行
朝代：明

春风亭馆上公家，小至重开木药花。不是秋分仙掌露，那因寒殢赤城霞。沈香亭北醉多时，霜后依然绝代姿。道是经秋浑不解，先春早发向阳枝。一朵宫云百宝栏，不妨人作艳阳看。同时桃李皆零落，赢得天香耐岁寒。任是东风别有情，秋容寂寞转倾城。夜来飞落琼台雪，一片红妆傅粉成。
路凤冈民部第中牡丹冬开寄题四首·其一
作者：于慎行
朝代：明

春风亭馆上公家，小至重开木药花。不是秋分仙掌露，那因寒殢赤城霞。
路凤冈民部第中牡丹冬开寄题四首·其三
作者：于慎行
朝代：明

一朵宫云百宝栏，不妨人作艳阳看。同时桃李皆零落，赢得天香耐岁寒。
路凤冈民部第中牡丹冬开寄题四首·其二
作者：于慎行
朝代：明

沈香亭北醉多时，霜后依然绝代姿。道是经秋浑不解，先春早发向阳枝。
路凤冈民部第中牡丹冬开寄题四首·其四
作者：于慎行
朝代：明

任是东风别有情，秋容寂寞转倾城。夜来飞落琼台雪，一片红妆傅粉成。
路凤冈民部第中芭焦作花一丛百瓣诸公称为奇瑞有书见示灯下聊赋二章以寄嘉赏
作者：于慎行
朝代：明

陆地莲开世所稀，瑶台秋色转芳菲。湘纹已自舒歌扇，金缕还应绣舞衣。莫向秋声问是非，绿云红雨正霏微。总疑覆鹿全非梦，蝴蝶枝头底又飞。
路凤冈民部第中芭焦作花一丛百瓣诸公称为奇瑞有书见示灯下聊赋二章以寄嘉赏·其一
作者：于慎行
朝代：明

陆地莲开世所稀，瑶台秋色转芳菲。湘纹已自舒歌扇，金缕还应绣舞衣。
路凤冈民部第中芭焦作花一丛百瓣诸公称为奇瑞有书见示灯下聊赋二章以寄嘉赏·其二
作者：于慎行
朝代：明

莫向秋声问是非，绿云红雨正霏微。总疑覆鹿全非梦，蝴蝶枝头底又飞。
轻薄篇
作者：于慎行
朝代：明

长安九陌花初发，细马轻车看不歇。五陵少年游冶郎，开颜发艳朝日光。珠窗绣网烟如织，明月楼中夜吹笛。双燕西飞底不知，衔泥飞出碧梧枝。
过夏镇新河有怀先师朱大司空
作者：于慎行
朝代：明

廿载谈经忆旧游，司空勋业此乘舟。人烟尚记河桥夜，渔火重经水国秋。地近徐方多故垒，渠分禹迹总安流。不堪阅代成今古，花树西州涕未收。
过殷少保先生金舆山房有感
作者：于慎行
朝代：明

相国名园负郭开，朱阑寂寞锁苍苔。泉声故自花间出，山色依然座上来。多士尚疑悬帐日，苍生空想济川才。谁怜廿载平津客，泪洒东风首重回。
过汶上赠路凤冈太守
作者：于慎行
朝代：明

萧疏双鬓感华年，把臂相看一惘然。别绪三秋燕市酒，生涯百亩汶阳田。高城雨色青骊外，閒苑花香白堕边。为道池塘春梦苦，伤心蜀魄化啼鹃。
过芦沟桥
作者：于慎行
朝代：明

束发承恩禁苑游，乡心今夕渡芦沟。千峰过雨官桥暮，廿载飞尘客鬓秋。驿路行分三辅界，宫云回见五城楼。车中却听浑河水，阅尽归骖日夜流。
过莫州故城
作者：于慎行
朝代：明

一客长安华发生，十年重过莫州城。堤摇野浦长天静，树夹残霞片日明。泽国萧条来往路，秋风憭慄古今情。不知击筑燕台客，有底悲歌气未平。
过阳谷店山下问小洞庭遗迹是唐时东平太守苏源明宴处
作者：于慎行
朝代：明

蚕尾峰头路，当年小洞庭。污邪馀水国，文物闭山灵。野草微茫白，川云黤惨青。犹疑歌舞地，笳鼓震空溟。
过雨
作者：于慎行
朝代：明

五月不知暑，虚堂飒似秋。残虹挂溪水，片雨过城楼。远树斜阳驻，深山夕翠流。晚凉思枕簟，绝爱北窗幽。
过香山寺诵先兄冲白送予赴济诗潸然有感用韵呈亚沂崔君
作者：于慎行
朝代：明

寥落空山古殿寒，十年前路事辛酸。空馀彩笔题纨扇，不复长歌醉玉盘。汉苑春花终有恨，荆庭秋树惨无欢。平生意气惟君在，宿草成烟泪未乾。
述大司空镇山朱师治河功成百韵
作者：于慎行
朝代：明

帝统恢元运，皇猷播大方。匡时资禹牧，翊圣迈轩唐。四渎承休远，三灵协贶长。金绳荧上瑞，玉牍启殊祥。邈矣思河洛，遐哉彻土疆。尧年疏砥柱，汉日塞宣房。一自神州奠，长令泰宇康。有时仍羡溢，无策乃堤防。国祚千年脉，河流一苇航。通淮环寝庙，达济灌庾仓。碣石东输海，陶丘北望漳。川灵忱效顺，水德固难量。何夕成澒洞，经时害雨旸。蛟龙微濩略，舟楫半披倡。近市多飘瓦，沈沙总没枪。渔矶声噭噭，鲛室涕浪浪。万马长河北，千帆大泽旁。扼吭三辅震，枵腹六军尪。帝谓畴能乂，公为庶所扬。鸾书方痛切，熊节敢相羊。平土玄圭命，登山玉简藏。铺筵瑶作瑱，酾酒玉为浆。海若连蜷望，河公跋扈强。嘻乎云漫漫，可得土茫茫。未谓新渠易，其如故道殃。良图宗贾让，硕画踵平当。畚锸诸州力，樵苏五道粮。万夫声汹涌，百吏状诪张。避地开奇险，陂山凿大荒。淇园输万竹，渭水出双璜。泽国三徂暑，河堤四履霜。雨行风淅沥，露宿月荒凉。乘橇随涂足，颦眉问裹疮。时烦苍水玉，躬御紫游缰。解瑟思何眇，吹埙和不防。已成开马颊，胡乃遇羊肠。匪石心难转，含沙道岂伤。人焉俱讽议，公也独劻勷。十二疏清济，三千激吕梁。漕舟胡澹澹，河水自泱泱。粳稻充天府，枌榆护帝乡。楚包来橘柚，越篚荐璆琅。浮磬登淮浦，孤桐下峄阳。连旌回六鹢，叠鼓震双鸧。竹箭乘流驶，桃花逐水香。川光明锦缆，风色动牙樯。岸草萧萧白，汀芦瑟瑟黄。津亭遥不断，驿阁更相望。罨蔼图淮树，分明植汶篁。新畬烟漠漠，稔岁室穰穰。国既成沟洫，民兼足稻粱。赛神沈马璧，筑阙象龙堂。汉愧王尊节，秦虚郑国塘。一朝通兖冀，终古奠徐扬。作舍谋应破，盈庭议乃襄。藏书封宛委，画阁勒旂常。力竭身其瘁，劳深报未偿。无论升鼎鼐，有以润缥缃。忆昔钟庚昴，岿然起豫樟。垂天凌凤翥，振海压龙翔。道解环中趣，谈倾稷下场。文章追两汉，翰墨俯诸王。赵璧连城价，隋珠照乘光。风猷洵骇厉，器度展汪洋。射策趋深殿，持荷步广廊。声华人绿鬓，阀阅世青箱。试政名城宰，蜚英华省郎。喷沙辕历块，切玉剑垂芒。闽海常公化，河阴召伯棠。三齐崇岳牧，七命备圭璋。大国行风俗，中台布纪纲。忧氓思扇暍，祝岁试吞蝗。望野飙犹赤，搴帷鬓欲苍。非因勤振贷，安得慰流亡。北斗回星履，东人宿绣裳。方齐祠汉相，学垒社庚桑。藻火庸匡舜，盐梅实佐商。九流钦水鉴，百辟式羔羊。自锡虞廷瑞，因违汉殿觞。维新承历服，求旧匹明良。周度登元老，殷忧侍御床。六符光太紫，八座列文昌。玉烛辉无斁，瑶图巩未央。精忠孚黼扆，孤立抗银珰。砥石千钧力，兼金百鍊钢。巉岩兼土壤，泱漭纳污潢。座有陈遵客，奁无陆贾装。功崇心愈下，道久力方将。御厩腾骐骥，天池沐凤凰。家声知璨曜，神理固昭彰。贱胄生无赖，孱资少不飏。垂髫操诵籥，束卷侍门墙。推食家闱礼，趋庭子弟行。如天何以报，矢日耿难忘。久矣虚燕价，萧然滞鲁狂。吹嘘欣化枳，斲削谢为杗。岂有光冲斗，应无颖脱囊。铸颜惭上第，报陆已荒庄。忝载兰台笔，曾随桂浦塘。河渠焉敢续，聊以播馀芳。
送业师郑舒轩先生署教海宁同子冲可大二君
作者：于慎行
朝代：明

蓟门四月杨花白，丹凤城南送行客。两生击筑酒欲阑，先生默默不尽欢。我今为歌行路难，忆昔振翮闽海滨，才名踔绝无与伦。腹中万卷已成笥，笔底千言若有神。数奇不逢得意荐，赋成谁念马卿贫。十年汉阙泥穿履，几度燕城桂作薪。道傍明珠真按剑，枥上骅骝空绝尘。长歌投袂出门去，江上聊开绛帐春。绛帐青毡殊不恶，东南山水堪游乐。千峰夕翠入讲堂，一枕夜潮浸郡郭。东风桃李色方深，秋雨芙蓉颜自若。天生豪俊岂无心，不合先生长落拓。君不见会稽寒士西入秦，公车不收小吏嗔。偶然怀中探尺绶，黄金系肘意气新。又不见新丰市中贳酒客，寒贱时逢里媪谪。一日忽承内殿宣，青骢蹀躞生颜色。人生得意自有时，世事浮沈那可知。还看独对彤庭问，接迹夔龙集凤池。
送业师黄东野先生左迁卫辉郡博
作者：于慎行
朝代：明

渔阳城下多秋草，渔阳城头秋月晓。凉风飒飒吹客心，驱车远下三河道。三河地接太行秋，倚剑悲鸣回紫骝。满堂击筑吾不乐，黯淡胡为赋远游。先生落落闽中彦，束发床头开万卷。赋成尽拟似相如，待诏金门不召见。明光宫里落双凫，握绶江城兴不孤。推毂难逢北海荐，抱经却授西河徒。青毡莫道成萧索，博士古来官不薄。买骏终归郭隗台，登龙本出孙弘阁。垂髫旧日鲁诸生，负笈从游济北城。十年不立门前雪，望断江南万里程。蓟门烟树今何夕，白露满庭空水碧。一尊相对夜色寒，挑尽青灯话夙昔。长歌忽漫是离筵，不尽浮云黯远天。淇园到日应相忆，万竹寒声沸百泉。
送习豫南太史谪居闽中二首
作者：于慎行
朝代：明

渺渺寒江路，君今岁晏游。十年池上佩，万里雪中舟。仕节人谁识，浮踪水自流。含情无可道，不独为离忧。对酒不能饮，心悲握手论。如何同舍客，忽作远游人。世态青云冷，交情白首新。还知明主意，宣室待词臣。
送习豫南太史谪居闽中二首·其一
作者：于慎行
朝代：明

渺渺寒江路，君今岁晏游。十年池上佩，万里雪中舟。仕节人谁识，浮踪水自流。含情无可道，不独为离忧。
送习豫南太史谪居闽中二首·其二
作者：于慎行
朝代：明

对酒不能饮，心悲握手论。如何同舍客，忽作远游人。世态青云冷，交情白首新。还知明主意，宣室待词臣。
送于子冲上泽州太守二首
作者：于慎行
朝代：明

凉秋聿云暮，烈风飘人衣。念子远行迈，整驾出郊畿。徬徨以中夜，起视明星微。出祖城南隅，握手不能归。孤鸿号中野，木叶纵横飞。聚散一如此，素心亦已违。惟有双鱼札，慰我长渴饥。古者不可作，交道久茫茫。念我二三子，总角共翱翔。欢衷如日月，别思苦参商。五马向路驰，俛仰情内伤。问子今何适，驱车陟太行。曲坂造云日，溪谷深且长。人情多崄巇，世路固难量。勉哉怀令德，叱驭有遗芳。
送于子冲上泽州太守二首·其一
作者：于慎行
朝代：明

凉秋聿云暮，烈风飘人衣。念子远行迈，整驾出郊畿。徬徨以中夜，起视明星微。出祖城南隅，握手不能归。孤鸿号中野，木叶纵横飞。聚散一如此，素心亦已违。惟有双鱼札，慰我长渴饥。
送于子冲上泽州太守二首·其二
作者：于慎行
朝代：明

古者不可作，交道久茫茫。念我二三子，总角共翱翔。欢衷如日月，别思苦参商。五马向路驰，俛仰情内伤。问子今何适，驱车陟太行。曲坂造云日，溪谷深且长。人情多崄巇，世路固难量。勉哉怀令德，叱驭有遗芳。
送于嵩毓年兄下第
作者：于慎行
朝代：明

蓟门芳草路悠悠，尊酒相看忆旧游。苑外春风杨柳陌，湖边秋雨芰荷舟。论心暂解陈蕃榻，失意还凋季子裘。明夜思君孤馆梦，萧条云月不胜愁。
送人作府幕二首
作者：于慎行
朝代：明

少年来作五陵游，一掾风尘已白头。今日送君秋色里，疏钟小雨上离舟。幕下风流何处寻，芙蓉秋水白云深。府中不识参军笔，试问甘泉旧羽林。
送人作府幕二首·其一
作者：于慎行
朝代：明

少年来作五陵游，一掾风尘已白头。今日送君秋色里，疏钟小雨上离舟。
送人作府幕二首·其二
作者：于慎行
朝代：明

幕下风流何处寻，芙蓉秋水白云深。府中不识参军笔，试问甘泉旧羽林。
送余太史云衢册封周藩四首
作者：于慎行
朝代：明

名都茅土建亲贤，春草平台万户烟。此日邹枚应罢赋，词臣已和柏梁篇。五月隋堤柳色醺，炎风吹浪滚黄云。河壖满目无青草，瓠子歌声更忍闻。夷门邸第列储胥，十里朱楼夹道居。少府金钱浑欲尽，王孙强半食无鱼。碣石宫前负弩过，闾门秋色入鸣珂。可知瀛海多仙气，九派中分太史河。
送余太史云衢册封周藩四首·其一
作者：于慎行
朝代：明

名都茅土建亲贤，春草平台万户烟。此日邹枚应罢赋，词臣已和柏梁篇。
送余太史云衢册封周藩四首·其三
作者：于慎行
朝代：明

夷门邸第列储胥，十里朱楼夹道居。少府金钱浑欲尽，王孙强半食无鱼。
送余太史云衢册封周藩四首·其二
作者：于慎行
朝代：明

五月隋堤柳色醺，炎风吹浪滚黄云。河壖满目无青草，瓠子歌声更忍闻。
送余太史云衢册封周藩四首·其四
作者：于慎行
朝代：明

碣石宫前负弩过，闾门秋色入鸣珂。可知瀛海多仙气，九派中分太史河。
送侯六参军
作者：于慎行
朝代：明

燕城秋欲暮，疋马送君还。投笔书生志，鸣鞘壮士颜。边风吹锦带，海月落刀环。慷慨匡时略，何年出玉关。
送侯大将军姊丈出镇贵阳
作者：于慎行
朝代：明

春草沅江万里程，十年旌节下神京。韬钤自握轩辕阵，鼓角重开骠骑营。鲁国诸生曾避席，汉家飞将久知名。灯前把酒犹相问，不信封侯事果成。平生结客少年场，一剑登坛镇夜郎。马上山川连六诏，匣中风雨渡三湘。情知壮志图龙额，无奈离愁数雁行。别后相看万馀里，尺书几日过衡阳。
送侯大将军姊丈出镇贵阳·其一
作者：于慎行
朝代：明

春草沅江万里程，十年旌节下神京。韬钤自握轩辕阵，鼓角重开骠骑营。鲁国诸生曾避席，汉家飞将久知名。灯前把酒犹相问，不信封侯事果成。
送侯大将军姊丈出镇贵阳·其二
作者：于慎行
朝代：明

平生结客少年场，一剑登坛镇夜郎。马上山川连六诏，匣中风雨渡三湘。情知壮志图龙额，无奈离愁数雁行。别后相看万馀里，尺书几日过衡阳。
送全玄洲太史册封赵藩
作者：于慎行
朝代：明

邯郸道上夹垂杨，六传飞尘出建章。赵国河山连右辅，邺都词赋在天潢。登筵夜对丛台月，染翰春浮玉署香。此日流离知满路，好陈谣俗报君王。
送冯琢吾殿讲典试湖广
作者：于慎行
朝代：明

南国词场诏使开，北门学士掞天才。三江橘柚充包匦，七泽栟榈属剪裁。齐客旧称吞梦渚，楚宫犹拟赋兰台。到来萧瑟逢秋气，青草湖边几日回。
送刘太史奉使韩藩
作者：于慎行
朝代：明

名藩带砺主恩恢，使节西游亦壮哉。玉署天香三殿迥，桐函春色五云开。川连博望乘槎路，地尽轩辕问道台。归向高堂行庆酒，斑衣可识尚方裁。
送刘水部碧宇上保定太守
作者：于慎行
朝代：明

白露蒹葭望渺茫，使君千骑发东方。斗边一夜仙槎影，河上三春画省香。剑气秋空寒易水，箫声明月忆维扬。他时欲识扶风守，指点题名在建章。
送刘钝斋年兄下第
作者：于慎行
朝代：明

十载相看蓟北游，花前又欲起离忧。黄金色冷空留骏，白石歌残自饭牛。驿路晓星看佩剑，海门烟雨系渔舟。青藜何日还相照，刘向谈经鬓欲秋。
送南皮汤明经入游太学
作者：于慎行
朝代：明

渤海名家尺五天，凌云卿子世称贤。薛公幸舍宾常满，汉代明经第最先。匣里剑光寒射斗，庭前槐色翠成烟。清时欲讲河间礼，六馆诸生拱法筵。
送可大行方山道中二绝
作者：于慎行
朝代：明

马上朝朝望翠微，山中处处有泉飞。人间岐路能如此，半点红尘不上衣。烟林六月早凉生，夹道青山画不成。流水亦知人送客，潺湲学作断肠声。
送可大行方山道中二绝·其一
作者：于慎行
朝代：明

马上朝朝望翠微，山中处处有泉飞。人间岐路能如此，半点红尘不上衣。
送可大行方山道中二绝·其二
作者：于慎行
朝代：明

烟林六月早凉生，夹道青山画不成。流水亦知人送客，潺湲学作断肠声。
送吴澄阳文学还越
作者：于慎行
朝代：明

翩翩江左彦，藻思薄云天。观乐重游鲁，谈经旧客燕。归舟鸿雁后，别酒菊花前。明岁长杨猎，看君赋草传。
送周启明水部上淮阳宪使四首
作者：于慎行
朝代：明

十年玄武署中居，建节初乘六传车。此日宣房沈璧马，河渠已有著成书。蓟门别思草萋萋，五月楼船泊大堤。欲问风流何水部，梅花东阁几时题。词赋名归楚客豪，和歌燕市曲弥高。不禁白雪凄清色，洒作扬州八月涛。扬子桥边月满城，乡心渺渺大堤横。长干估客今多少，共听襄阳曲里声。
送周启明水部上淮阳宪使四首·其一
作者：于慎行
朝代：明

十年玄武署中居，建节初乘六传车。此日宣房沈璧马，河渠已有著成书。
送周启明水部上淮阳宪使四首·其三
作者：于慎行
朝代：明

词赋名归楚客豪，和歌燕市曲弥高。不禁白雪凄清色，洒作扬州八月涛。
送周启明水部上淮阳宪使四首·其二
作者：于慎行
朝代：明

蓟门别思草萋萋，五月楼船泊大堤。欲问风流何水部，梅花东阁几时题。
送周启明水部上淮阳宪使四首·其四
作者：于慎行
朝代：明

扬子桥边月满城，乡心渺渺大堤横。长干估客今多少，共听襄阳曲里声。
送周寅所太史册封周藩并寄沈蛟门学士
作者：于慎行
朝代：明

夷门堤下大河流，诏使轩车驻綵斿。梁苑词人空作赋，汉家王子尽封侯。江头片雨春帆渡，海上明霞昼锦游。为忆文园病司马，金茎别梦已三秋。
送唐抑所太史册封郑藩
作者：于慎行
朝代：明

三荣天人汉大儒，亲衔尺一下周庐。红亭斜日乘槎外，紫殿春深视草馀。斗畔星潢开使节，河阳花柳过仙舆。贤王若问兰台史，已列先朝讽谏书。
送唐曙台客部告还南海用王宗伯韵
作者：于慎行
朝代：明

清时何意厌朝参，郎舍频抽碧玉簪。万里亲闾炎海上，十年归梦大江南。云霞近傍仙城五，松菊重开客径三。闭户书成应更早，好令白马绌玄谈。
送太宰梦山杨公致仕
作者：于慎行
朝代：明

长安冠盖满郊畿，元宰朱轮出禁扉。从此圣心劳梦想，只今祖道有光辉。宫前柳色分红旆，岭畔桃花待锦衣。欲问东山旧樵牧，麒麟阁上几人归。
送太常贾卿册封亲藩
作者：于慎行
朝代：明

北斗挂城阙，河汉东南流。我友怅明发，驾言远行游。玉节耀横轭，黄金饰马头。悠悠涉河济，去去登旧丘。前驱二千石，逢迎王与侯。念子何当返，寒暑聿云周。河梁临往路，顾念今人忧。有酒不满觞，为我且复留。匪无陌上交，其如道不谋。眷言在同志，何以喻绸缪。
送妹倩李子授侯门教读
作者：于慎行
朝代：明

天涯思弟妹，见尔帝京游。捧檄趋军府，弹冠传子侯。黄花征路晚，玄雁塞城秋。那值池塘恨，临风涕泗流。
送姊倩侯将军佥书留京枢府二首
作者：于慎行
朝代：明

长安别路起征铙，笑揽金杯视佩刀。旧国风云开节钺，故园花柳过旌旄。居临六代青山近，望入千门紫气高。闻道江南多侠少，将军一为试龙韬。上将璇枢切禁林，登坛自识主恩深。云连城阙江声壮，节拥楼船海气阴。宦辙百年萍梗路，离筵千里弟兄心。庙堂正复思颇牧，岂有雄才可陆沉。
送姊倩侯将军佥书留京枢府二首·其一
作者：于慎行
朝代：明

长安别路起征铙，笑揽金杯视佩刀。旧国风云开节钺，故园花柳过旌旄。居临六代青山近，望入千门紫气高。闻道江南多侠少，将军一为试龙韬。
送姊倩侯将军佥书留京枢府二首·其二
作者：于慎行
朝代：明

上将璇枢切禁林，登坛自识主恩深。云连城阙江声壮，节拥楼船海气阴。宦辙百年萍梗路，离筵千里弟兄心。庙堂正复思颇牧，岂有雄才可陆沉。
送孙柏潭太史册封唐藩便道省觐
作者：于慎行
朝代：明

射策名高贾洛阳，青春拥传有辉光。花迎玉节槎凌汉，叶剪桐圭土胙唐。客路千门江上月，主恩三殿署中香。非关昼锦偏生色，自是庭帏宠渥长。
送季大承太史册封韩藩
作者：于慎行
朝代：明

西凉烽堠接咸京，词客輶轩几日程。玉节分茅临绝塞，朱门列戟满孤城。鸣笳细雨回中路，饮马寒流陇上声。闻道空同仙馆在，好将真诀觅蓬瀛。
送宁阳徐令君入觐
作者：于慎行
朝代：明

鲁道讴歌拥画筵，东侯奉璧远朝天。仙凫影集追班地，神雀祥徵奏最年。别日雪销梁父社，归时花发汶阳川。承恩莫拜黄金赐，请为馀民折税钱。
送少傅陈相公致仕还蜀二首
作者：于慎行
朝代：明

黄阁功成尚黑头，遽将簪组付沧州。商年伊挚初归政，汉代韦贤早拜侯。东观藏书三殿草，西风倚棹五湖舟。桥边负弩空陈迹，将相何人昼锦游。天书晓下禁门东，白璧黄金出汉宫。祖帐一时传道路，车尘到处走儿童。秦云夜拥函关月，陇树秋开剑阁风。爱杀嘉陵江水绿，垂竿不拟猎蜚熊。
送少傅陈相公致仕还蜀二首·其一
作者：于慎行
朝代：明

黄阁功成尚黑头，遽将簪组付沧州。商年伊挚初归政，汉代韦贤早拜侯。东观藏书三殿草，西风倚棹五湖舟。桥边负弩空陈迹，将相何人昼锦游。
送少傅陈相公致仕还蜀二首·其二
作者：于慎行
朝代：明

天书晓下禁门东，白璧黄金出汉宫。祖帐一时传道路，车尘到处走儿童。秦云夜拥函关月，陇树秋开剑阁风。爱杀嘉陵江水绿，垂竿不拟猎蜚熊。
送崔亚沂博士游齐
作者：于慎行
朝代：明

共作名山隐，三秋采蕨薇。宁辞今日别，袛恐故人稀。斗酒不得醉，白云相与归。秋来玄雁度，可向海门飞。
送平阴杨令迁晋府审理二十二韵
作者：于慎行
朝代：明

藉甚神明宰，循良踵二京。关西绵世胄，梁苑茂家声。玉季雄霜府，兰昆比月卿。谈经推上第，緤组试专城。濊泽同春育，孤操共水清。莱芜尘甑满，单父玉琴鸣。纪政驯田雉，忧时愤海鲸。悬金亲教射，握槊自观兵。月禀挥将尽，云徒练已成。不甘驰羽檄，直欲请长缨。庙画方蒐俊，藩僚亦采英。会闻公府辟，先假士师名。彭泽归陶令，长沙召贾生。儿童啼拥路，父老泣沾纮。花树存遗爱，棠阴郁别情。幽居门久杜，过访盖频倾。听雨山坳醉，冲寒渡口迎。谈玄词要妙，举白气纵横。自觉交情洽，谁堪远思盈。寒冰结去水，飞雪绕前旌。鼓吹声何急，骊驹赋载赓。壮心应未已，斗畔倚青萍。
送张就山西游赵国及赴萧大司马之召
作者：于慎行
朝代：明

关河冰雪满，游子去何之。长揖云中幕，高谈邺下诗。西园飞盖夜，北塞勒铭时。回首秋山赏，能忘桂树枝。
送张晋台博士宰徐闻
作者：于慎行
朝代：明

诸生祖帐拥离颜，云际飞凫不可攀。万里天悬琼岛月，三秋人住谷城山。梅花北岭通闽路，海水南头望汉关。此日鲛人愁正极，因君欲见去珠还。
送张月洲先生还闽二首
作者：于慎行
朝代：明

长铗何年归粤海，褒衣此夕入燕州。传经正想三秋待，负笈惊看万里游。杖屦重依春满座，琴尊数对月当楼。不堪明发横门道，又向河桥问去舟。绰约红颜傲赤松，翛然七十不龙钟。长年细检三山箓，健步全虚九节筇。韦孟家声传世业，伏生经术号儒宗。归与好在胡麻饭，瑶圃天开海畔峰。